Pientalon puisen rossipohjan tutkimusja korjausopas - PDF\nDownload "Pientalon puisen rossipohjan tutkimusja korjausopas"\n1 Marko Lehto Pientalon puisen rossipohjan tutkimusja korjausopas Aducate Reports and Books 11/2011 Aducate Centre for Training and Development\n2 MARKO LEHTO Pientalon puisen rossipohjan tutkimus- ja korjausopas Aducate Reports and Books 11/2011 Koulutus- ja kehittämispalvelu Aducate Itä-Suomen yliopisto Kuopio 2011 Aihealue: Rakennusten terveellisyys\n4 TIIVISTELMÄ: Tämän oppaan tarkoituksena on toimia apuna tutkimuksissa ja korjauksissa joiden kohteena ovat pientalojen ryömintätilaiset alapohjat. Oppaassa on keskitytty puisiin alapohjarakenteisiin. Rakenteista esitetään kuvia eri alapohjatyypeistä, niissä esiintyviä riskejä, rakennusfysikaalisia laskelmia ja niihin liittyen korjausehdotuksia. Työssä huomioitiin myös ulkoilman, rakennuksen sisäpuolelta ja maaperästä tulevan kosteuden yhteisvaikutus. AVAINSANAT: Ryömintätilainen alapohja eli rossipohja, puurakenteinen alapohja, kosteus, suhteellinen kosteus, ilmanvaihto, rajapinta, läpivienti ABSTRACT: The aim of this guide is to help investigators and repair designers of small houses having the crawl space with wooden floors. The constructions are presented by calculations of building physics, by pictures of different types of crawl space, the occurrence of risks and suggestions for revised constructions. The synergy of moisture sources outdoors, in the building and in soil was taken into consideration. KEYWORDS: a crawl space, wooden floor structure, moisture, relative humidity, ventilation, interface, inlet\n6 Esipuhe Rossipohjaisten pientalojen osuus omakotirakentamisessa on talotehtaiden käyttämien rakenneratkaisujen johdosta lisääntynyt. Toisaalta myös ihmisten halu rakentaa suhteellisen nopeasti asumisvalmiita taloja on lisännyt rossipohjien suosiota. Käytännössä, kun rakennuksen perustukset ovat valmiit, talo voi jopa viikossa olla muuttovalmis. Tietyissä tapauksissa on ongelmia kuitenkin esiintynyt rakennusten ryömintätilaa vasten olevissa rakenteissa. Ongelmat voivat johtua väärin suunnitellusta tai rakennetusta ryömintätilojen tuuletuksesta ja/tai maaperästä nousevan kosteuden hallinnasta. Näiden puutteiden johdosta on alapohjarakenteissa voinut jo lähes uutuuttaan esiintyä näkyvää homekasvustoa. Nykyisten rakentamismääräysten mukaan alapohjien eristepaksuudet ovat kasvaneet, jolloin ryömintätilaa vasten olevien pintarakenteiden lämpötilat ovat laskeneet. Tämä voi olosuhteista riippuen aiheuttaa kosteuden tiivistymistä rakenteen pintaan koska lämpövuoto rakenteen läpi on pienempi ja näin ollen pinnat ovat kylmempiä. Edellisten lisäksi myös läpivientien tiiveys on erittäin tärkeää huomioida. Huolimattomasti tehdyt ja tiivistetyt läpiviennit aiheuttavat erittäin suuren riskin kosteuden tiivistymiselle, sillä niiden kohdalla lämpötilat ovat virtaavan ilman jäähdyttävän vaikutuksen ansiosta matalampia kuin muualla ryömintätilassa. Rossipohjien, kuten kaikkien muidenkin alapohjien kosteuskäyttäytymisen ymmärtäminen on ensiarvoisen tärkeää jotta edellä mainitut ongelmat voidaan välttää. Tämän oppaan tarkoituksena on käsitellä rossipohjaisissa pientaloissa esiintyviä ongelmia ja toivottavasti auttaa omalta osaltaan suunnittelijoita ja rakentajia välttämään mahdolliset sudenkuopat. Kiitokset työn ohjauksesta ja erittäin ammattitaitoisesta neuvonnasta Hannu Kääriäiselle, Oulun Seudun Ammattikorkeakouluun ja Helmi Kokotille, Itä-Suomen yliopistoon.\n8 Sisällysluettelo 1 Yleisesti rossipohjista Rossipohjiin liittyviä riskejä Rossipohjiin liittyviä kysymyksiä Rossipohjien rakentamismääräyksiä Rossipohjissa mahdollisesti tehtäviä korjauksia ESIVALMISTELUT JA PUHDISTUS PURKUJÄTE, MAAMASSAT JA KEMIKAALIT RYÖMINTÄTILAN KAPILLAARIKATKO MAANPINNAN MUOTOILU JA SALAOJITUS RYÖMINTÄTILAN TUULETUS LISÄLÄMMÖNERISTYS OHJEITA TYÖMAALLE Aineisto AIEMMAT TUTKIMUSTULOKSET Laskelmat ROSSIPOHJA TALVELLA (PERUSRAKENNE) ROSSIPOHJA KESÄLLÄ (PERUSRAKENNE) ROSSIPOHJA KESÄLLÄ (ILMAVUOTO) TULOSTEN TULKINTA Rossipohjarakenteita ja kuvia vaurioista Johtopäätökset Lähdeluettelo\n9 Taulukkoluettelo Taulukko 1 Rossipohja talvella (perusrakenne) Taulukko 2 Rossipohja kesällä (perusrakenne) Taulukko 3 Rossipohja kesällä (ilmavuoto) Kuvaluettelo Kuva 1 Laskelmissa käytetty rossipohjarakenne Kuva 2 Tavanomainen puinen rossipohjarakenne Kuva 3 Mikrobikasvustoa kovalevyn alapinnassa Kuva 4 Mikrobikasvustoa kovalevyn alapinnassa Kuva 5 Ryömintätilan vaurioita Kuva 6 Homehtunutta alapohjaa Keskeiset lyhenteet ja symbolit Ryömintätilainen alapohja eli rossipohja Ryömintätilaisella alapohjalla eli rossipohjalla tarkoitetaan perusmuuriin tai palkkiin tukeutuvaa alapohjarakennetta, jonka alapuolella on tuulettuva ryömintätila. Kosteus Kosteus tarkoittaa kemiallisesti sitoutumatonta vettä kaasumaisessa, nestemäisessä tai kiinteässä olomuodossa. Suhteellinen kosteus Suhteellinen kosteus, tavallisesti Rh, tai myös RH (%) on todellisen vesihöyrynpaineen ja kyllästyshöyrynpaineen välinen suhde tietyssä lämpötilassa. Se kertoo, kuinka monta prosenttia absoluuttinen kosteus on vallitsevan lämpötilan kyllästyskosteudesta. Ilmanvaihto Tapahtuma, jossa tilaan tulee ja sieltä poistuu ilmaa. Ilmanvaihdon tarkoituksena on ylläpitää tilassa sopivaa ilman laatua. Ilmanvaihto voi olla joko koneellisesti toteutettu tai painovoimainen ilmanvaihto. Rajapinta Tarkoittaa alapohjarakenteen ryömintätilan ja alapohjassa ryömintätilaa suoraan vasten olevan materiaalin yhtymäkohtaa eli ns. mikropintaa. Läpivienti Alapohjarakenteen läpi menevät rakenteet jotka heikentävät alapohjan tiiveyttä ilmavuotoja vastaan. Esimerkiksi viemäri- ja vesiputket, tulisijojen kohdat ja sähköyms. johdotukset.\n10 1 Yleisesti rossipohjista Puiset alapohjarakenteet voidaan jakaa kosteusteknisen toiminnan kannalta seuraavasti: Perinteiset rossipohjat, joiden eristeenä on paksu kerros sammalta, turvetta tms. ja kantavat rakenteet ovat yleensä massiivisia puurakenteita. Kantavat rakenteet ovat usein osin eristyksen alapuolella. Rakenteessa ei välttämättä ole lainkaan täysin ilmatiiviitä kerroksia. Modernit rakenteet, joissa alapinnassa on esimerkiksi tuulensuojalevytys ja kantavien palkkien väliin on asennettu lämmöneristeet. Eristeen yläpinnassa voi olla höyrynsulkuna toimiva kerros. Tällaisen rakenteen toiminta riippuu paljon eristyksen paksuudesta sekä eri pintojen ilmatiiviydestä. Modernin puisen alapohjarakenteen toiminta on muuttunut perinteisestä rossipohjasta. Alapohjan lämmöneristyksen parantuessa ryömintätilan lämpötila laskee, kylmempi ilma pystyy sitomaan vähemmän kosteutta ja tiivistymisriski kasvaa. Lisäksi nykyiset epäorgaaniset lämmöneristeet eivät sido kosteutta itseensä. Perinteisesti myös ryömintätilan pohja oli maanpinnan yläpuolella ja rakennukset tehtiin hyville rakennuspaikoille. Moderneissa rakennuksissa ryömintätilan maapohja sijaitsee yleensä ympäröivää maata alempana, jolloin ryömintätilaan muodostuu helpommin vapaita vesipintoja mm. pintavesistä, pohjavedestä tai vuotovesistä. Lisäksi tällöin painovoimainen tuuletus ei ole välttämättä yhtä tehokasta, jolloin tuuletusta on tehostettava joko koneellisesti tai katolle johdettavalla hormilla ja mahdollisesti siihen liitettävällä huippuimurilla. 2 Rossipohjiin liittyviä riskejä Puinen alapohjarakenne voi sisältää home- ja lahovauriolle herkkiä rakennustarvikkeita. Puurakenne vaurioituu helpommin/nopeammin kuin kivirakenne. Puurakenteiset alapohjat ovat alttiimpia lahovaurioille, homevaurioille ja hyönteisten aiheut- 9\n11 tamille vaurioille. Pahat kosteusvauriot voivat aiheuttaa jopa rakenteen kantavuuden menetyksen. Vesivuodot yläpuolisista tai rakenteen sisällä olevista putkista tai yläpuolisista märkätiloista voivat aiheuttaa laajoja vaurioita. Lämmöneristysmääräysten kiristyminen tekee rakenteen kosteusteknisen hallinnan vaikeammaksi, jolloin alapohjan kosteustekninen toiminta voi muuttua epäedulliseksi. Puurakenteen ilmanläpäisy on yleensä suurempi kuin kivirakenteen jolloin rakennetta on käytännössä vaikea saada täysin ilmatiiviiksi, minkä johdosta ryömintätilassa olevat epäpuhtaudet voivat kulkeutua helpommin sisätiloihin niiden alipaineisuuden vuoksi. Lisäksi ilmavuodot voivat aiheuttaa kylmyyttä ja vetoa sekä kondenssia rakenteiden pinnoille tai sisätiloihin. Ilmatiiveys aiheuttaa ongelmia myös betonisissa alapohjissa joissa läpivientien tiiveyteen on myös kiinnitettävä huomiota vaikka betoni itsessään ei kovin hyvin hengittävä materiaali olekaan voi ilmavuotokohtiin kosteuden tiivistyessä syntyä olosuhteet joissa mikrobit voivat kasvaa ja sitä kautta aiheuttaa sisäilmaan ongelmia. Tukitut tai kiinni unohtuneet tuuletusluukut voivat aiheuttaa kosteusvaurioita. Perinteisesti luukut suljettiin vain keskitalveksi ja sulkemistapa ei ollut täysin tiivis. Maanpinnan nouseminen vuosien saatossa rakennuksen ympärillä voi aiheuttaa vaurioita jos tuuletusluukut on rakennettu liian lähelle maanpintaa. Maanpinnan nouseminen voi olla myös osasyynä siihen että rakennuksen ympärille tehdyt salaojajärjestelmät eivät toimi kunnolla, koska salaojaputket voivat tällöin menettää suunnitellun kaltevuutensa ja vesi ei pääse poistumaan tarkoituksenmukaisesti. Sateisina aikoina voi sokkelin juureen muodostua suuriakin alueita jotka eivät pääse kunnolla kuivumaan ja tämä voi aiheuttaa pahimmassa tapauksessa lisää kosteuskuormitusta myös ryömintätilan puolelle. Lisäksi on mahdollista että maan routaantuessa myös muut rakenteet voivat vaurioitua. Rakennuksen ulkopuolisen kuivatuksen ja routaeristyksen suunnittelu ja oikeaoppinen toteutus on koko rakennuksen käyttöä ajatellen syytä tehdä kerralla kuntoon jotta usein hankalilta ja kalliilta korjaustoimilta vältyttäisiin. Tämän päivän tiukentuneet U-arvomääräykset asettavat myös oman haasteensa rossipohjien kosteustekniselle toimivuudelle. Määräysten 10\n12 johdosta alapohjarakenteissa joudutaan käyttämään paksumpia tai tehokkaampia lämmöneristeitä, jolloin seurauksena on väistämättä alapohjarakenteiden ryömintätilaa vasten olevien rakenteiden jäähtyminen. Tästä voi seurauksena olla kosteuden tiivistymistä rakenteisiin varsinkin jos alapohjan läpi tapahtuu puutteellisten tiivistysten tai esim. maaperästä nousevan kosteuden vaikutuksesta ylimääräistä kosteusrasitusta. Tällöin on tietyissä olosuhteissa jopa erittäin kohonnut riski, että kosteutta tiivistyy rakenteisiin ja mikrobikasvustolle on otolliset olosuhteet kasvaa. Tämä mikrobikasvuston iskeminen voi olla erittäinkin nopeaa, sillä jopa aivan uusissa rossipohjaisissa rakennuksissa on havaittu alapohjien homehtumista jo muutaman kuukauden kuluttua rakennuksen valmistumisesta. 3 Rossipohjiin liittyviä kysymyksiä Mikä on alapohjan rakenne? Onko ryömintätilassa kapillaarisen nousun katkaiseva rakennekerros? Onko kapillaarisen nousun katkaiseva rakennekerros toimiva? Valuuko ryömintätilaan pintavesiä? Seisooko ryömintätilassa vettä? Onko ryömintätilassa merkkejä seisoneesta vedestä? Onko ryömintätila tuuletettu? Toimiiko tuuletus ja onko se riittävä? Onko salaojitus suunniteltu oikein ja tehty suunnitelmien mukaisesti? Toimiiko salaojitus? Mikä on salaojien korkeusasema ryömintätilan maapohjaan nähden? Onko ryömintätilassa orgaanista rakennusmateriaalia tai jätettä, esimerkiksi sahatavaraa? Onko ryömintätilan pinnoilla merkkejä mikrobikasvusta? Haiseeko ryömintätilassa homeelle? Pisaroituuko alapohjan alapintaan ja palkkeihin vettä? Mikä on paine-ero ryömintätilan ja 1. kerroksen välillä? Ovatko alapohjan lävistävien putkien läpiviennit tiiviit? Onko viemäreissä vuotoja? Onko viemärit kannakoitu luotettavasti? Mikä on ryömintätilan suhteellinen kosteus ja lämpötila? Vastaako absoluuttinen kosteus ryömintätilan ilmassa mittaushetkellä ulkoilmassa olevaa absoluuttista kosteutta? Näiden lisäksi on mahdollista suorittaa myös sisäilmasta tehtävät mikrobimittaukset (esim. Anderssen-keräimellä) sekä rakennuksen tiiveys- 11\n13 mittaukset josta selviää onko rakennus ilmatiivis. Tiiveysmittauksesta ei yksistään selviä mikä rakennuksen osa ei ole tiivis. Jos vuotoa ilmenee, myös muita rakennuksen osia tulee lisätutkia, jotta vuotokohta selviää ja se voidaan korjata. Näiden vuotokohtien tutkimiseen on helpointa käyttää ilmatiiveysmittauksessa käytettävää alipaineen (50Pa) aikaansaavaa laitteistoa ja samaan aikaan tehtävää lämpökamerakuvausta, jolloin vuotokohdan löytyminen on tapauskohtaisesti suhteellisen helppoa. 4 Rossipohjien rakentamismääräyksiä Rakentamismääräyskokoelmassa C2 RT RakMK21099 on annettu määräyksiä ja ohjeita, jotka koskevat rakentamista, johon on haettu lupaa jälkeen. Määräyksiä ja ohjeistuksia voidaan hyödyntää soveltuvin osin myös vanhojen rakennusten ryömintätilojen toiminnan parantamisessa. RakMk C2:ssa on annettu seuraavanlaisia määräyksiä: Alapohjan alapuolinen ryömintätila on suunniteltava ja rakennettava siten, ettei ryömintätilaan keräänny vettä ja että ryömintätila tuulettuu riittävästi, eikä ilmatilan kosteudesta ole haittaa rakenteiden toiminnalle ja kestävyydelle. Ryömintätilaan on järjestettävä tarkastusmahdollisuus ja pääsy kaikkialle tilaan. Ryömintätilassa ei saa olla rakennusjätettä eikä lahoavaa orgaanista ainesta. RakMk C2:ssa on lisäksi annettu mm. seuraavanlaisia ohjeita: Sade ja valumavesien pääsy rakennuksen ulkopuolelta ryömintätilaan ja jääminen sinne estetään sadevesien poistojärjestelmällä, maanpinnan muotoilulla ja tarvittaessa rakennuspohjan salaojituksella. Kosteuden kapillaarinen nousu maaperästä ja haihtuminen ryömintätilaan estetään esim. kapillaarisen nousun katkaisevalla salaojituskerroksella tai kosteudeneristyksellä. Kosteudeneristystä käytettäessä ryömintätilan pohja muotoillaan salaojiin tai alempana olevaan ympäröivään maanpintaan päin viettäväksi niin, ettei kosteudeneristyksen päälle voi muodostua lammikoita tai kosteudeneristys tehdään vettä läpäiseväksi. Kesäaikaista ryömintätilan korkeaa suhteellista kosteutta voidaan alen- 12\n14 taa maapohjan lämmöneristyksellä. Ryömintätila tuuletetaan yleensä sokkelin tuuletusaukkojen tai putkien kautta ulkoilmaan. Ryömintätila voidaan tuulettaa myös koneellisesti tai painovoimaisesti esimerkiksi katolle vietävien tuuletusputkien kautta. Ryömintätilaan ei saa muodostua umpinaisia, väliseinien tai palkkien erottamia tuulettumattomia tiloja. Ryömintätilan tuuletusaukkojen yhteispinta-alan tulee olla ainakin 4 promillea ryömintätilan pinta-alasta. Tuuletusaukon pinta-alalla tarkoitetaan suojaavan ritilän tai säleikön vapaata pinta-alaa. Tuuletusaukot jaetaan tasaisesti ulkoseinälinjalle siten, että koko ryömintätila tuulettuu. Aukkojen alareunan on oltava vähintään 150 mm maanpinnan yläpuolella, mutta mahdollisuuksien mukaan tätä korkeammalla. Aukkojen vähimmäiskoon on oltava 150 cm 2 sekä enimmäisvälin 6 m. Ryömintätilassa oleviin väliseiniin ja tilaa osastoiviin palkkeihin tehdään vastaavat, mutta vähintään kaksi kertaa niin suuret tuuletusaukot kuin samalla virtausreitillä olevat ulkoilmaan avautuvat aukot. Ryömintätilan korkeuden tulisi olla vähintään 0,8 m. 5 Rossipohjissa mahdollisesti tehtäviä korjauksia 5.1 ESIVALMISTELUT JA PUHDISTUS Kaikkiin alustatiloihin tulee olla kulkumahdollisuus. Alustatilat varustetaan lukittavalla EI 60 (EI 30 puurakenteiset alapohjat) paloluukulla, jonka vapaan kulkuaukon tulee olla yleensä > 600 x 600 mm, mutta suositeltava koko on 800 x 800 mm. Alustatilan osien välille tehdään tarvittaessa vastaavan kokoiset kulkuaukot. Alustatiloihin ja putkikanaaleihin meneviin luukkuihin asennetaan uudet tiivisteet tai siihen käyttöön tarkoitettu tiivistemassa. Luukkurakenteiden tulee olla ilmatiiviitä ja asianmukaisesti lämpöeristettyjä (tarvittaessa kaksoisluukku). Paloaluerajalla käytetään paloluukkuja. Kaikki lävistykset käyttötiloihin tulee olla ilmatiiviitä ja täyttää myös palonkestävyyden osalta viranomaisten määräykset (E ). Paloalu- 13\n15 eiden lävistykset tehdään pääsääntöisesti paloneristysmassalla tai sitten muulla rakennesuunnittelijan hyväksymällä tavalla. Lävistyksien tiivistykset tarkistetaan myös alapohjan yläpuolelta ja korjataan elastisella massalla. Erityisesti kotelointien sisällä olevat lävistykset tulee käydä huolellisesti läpi (esim. tiivistysvalu rakennesuunnittelijan ohjeen mukaan) Alustatilaan tulevien sisä- ja ulkopuolisten putkikanaalien liittymät tiivistetään kuten muutkin lävistykset (putkikanaaliin voidaan tehdä oma erillinen tiivis luukku, tuuletus ja tiivistys) Liikuntasaumojen kosteusvaurioituneiden levyjen poisto ja saumojen tiivistys myös yläpuolelta tehdään rakennesuunnittelijan erillisen ohjeen mukaan Kaikissa alustatiloissa ja putkikanaaleissa olevissa kaivoissa on oltava asianmukaiset ilmatiiviit kannet. Purkamaton muottilaudoitus yms. puuaines poistetaan. Maassa oleva puutavara ja rakennustarvikejäte poistetaan. (C2 kohta 1.4.5) Betonijätettä ei tarvitse poistaa ellei se haittaa korjaustyötä tai ryömintätilan huoltoa, tarve harkittava tapauskohtaisesti. Lävistysten tiivistysvalumuotit, juutti- ja paperisäkkitiivistykset yms. (betonialapohjat) poistetaan. Betonivaluihin jätetyt tuki- ja korokepuupalat poistetaan. Alustatilaan ei saa jäädä ylimääräistä materiaalia joka voi toimia terveydelle haitallisten yhdisteiden lähteenä tai mikro-organismien kasvualustana (C2 kohta 3.2.3). Alustatilaan (pakollisesti) jätettävät puumateriaalit eivät saa olla suorassa yhteydessä maa- tai betoni yms. pintaan ilman rakennesuunnittelijan hyväksymää kosteuseristystä. Betonirakenteisiin jääneet teräksiset muottisidelangat yms. työturvallisuutta ja liikkumista vaarantavat materiaalit tai asiat poistetaan tai tehdään muuten vaarattomiksi. Kosteusvaurioituneet lämpöeristeet uusitaan. Materiaali vaihdetaan tarvittaessa paremmin toimivaan erikoissuunnittelijoiden ohjeiden mukaan. Erityisesti putkikanaaleita puhdistettaessa on huomioitava rikkinäisten eristeiden aiheuttama vaara altistua asbestille (vanhat rakennukset). Tarvittaessa työ on tehtävä asbestipurkutyönä. Laudoituksen purun jälkeen betonipinnat teräsharjataan tarvittaessa puhtaaksi näkyvästä purkujätteestä ja kasvustosta. Erikoistapauksissa pinnat käsitellään homeenestoliuoksella. Tarvittaessa pinnat puhdistetaan suurtehoimurilla. Lahot tai mikrobivaurioituneet puupinnat lastutaan terveeseen pintaan asti ja tarvittaessa homeenestokä- 14\n16 sitellään. Kantavien rakenteiden lastuamissyvyys varmistetaan rakennesuunnittelijalta (kantavat puualapohjat). Mikrobikasvustoa sisältävät pinnat joita ei voida lastuta (esim. puukuitulevyt) uusitaan rakennesuunnittelijan ohjeen mukaisesti. Kaikki mahdolliset umpinaiset tilat ja paikat tarkastetaan avaamalla yhteys epäilyksen alaisiin kohtiin. Koteloinnit avataan ja niiden kunto selvitetään. Korjaus tehdään suunnittelijan laatiman tapauskohtaisen korjausohjeen mukaan. Vanhojen viemäriputkien päät puhdistetaan ja tiivistetään luotettavasti. Vanhoja käyttämättömiä viemäriputkia ei yleensä saa jättää alustatilaan tai putkikanaaliin. Jos putkia rakennuttajan ja suunnittelijan luvalla jätetään, putket on puhdistettava luotettavasti sisäpuolelta. Puhdistustoimenpiteiden jälkeen suoritetaan tilojen hyväksymiskatselmus ennen jatkotoimenpiteitä. Käsittely- ja jatkotoimenpiteitä ei aloiteta ennen kuin puhdistustoimenpiteet on hyväksytty. Jos alustatilaan ollaan joutumassa jättämään edellä esitetyn vastaisesti jotain riskimateriaalia, tulee siitä ilmoittaa rakennuttajalle tarpeellisten jatkotoimenpiteiden käynnistämiseksi. 5.2 PURKUJÄTE, MAAMASSAT JA KEMIKAALIT Purkujätteistä saastunutta pintamaata poistetaan n mm. Näkyvää mikrobikasvustoa sisältävää pintamaata poistetaan n mm. Eloperäistä maa-ainesta poistetaan suunnitelmien mukaisesti (C2 kohta 1.4.5). Ohut maakerros kallion päältä voidaan poistaa ja kalliopinta puhdistaa, jolloin ko. alueelle ei tarvita kapillaarikatkoa. Ylimääräinen maa-aines poistetaan. Korjauskohteissa rakennesuunnittelija määrittää tarvittavan korkeuden tapauskohtaisesti ns. maalaisjärkeä käyttäen. Korkeutta määritettäessä tulee ottaa huomioon lisättävän kapilaarikatkon paksuus, tilassa mahdollisesti myöhemmin suoritettavat toimenpiteet, kuten esim. putkikorjaukset ja purkutyöt sekä poistetavan maapohjan laatu. Uudisrakentamisen korkeusohjetta ei tarvitse orjallisesti noudattaa, vaan lähinnä tuuletus ja kulku huollettaville laitteille on varmistettava. (Uudisrakentamisessa alustatilan korkeus tulee olla vähintään\n17 mm, ellei toisin sovita (C2 kohta 3.2, 2.1). Missä on huollettavia putkia, tulisi korkeuden olla 1200 mm). Jos alustatilassa on veden pinta näkyvissä tai merkkejä sinne on joskus nousseesta vedestä, tulee sen syy selvittää ennen pintamaiden lisäyksiä yms. (salaojavika, salaojien lisäystarve, pumppukaivotarve tms.). Puhdistettu ryömintätilan maanpinta kallistetaan salaojiin päin, kaltevuus määritetään tapauskohtaisesti rakennesuunnittelijan ohjeen mukaan. Suosituskaltevuus on 1:20. Vanhoja maamassoja, jotka mahdollisesti sisältävät mikro-organismeja, ei saa käyttää pintojen tasausmaina ilman erityisselvitystä. Vanha pintamaa peitetään yleensä aina suodatinkankaalla jos ei ole erikseen osoitettu ettei se sekoitu uuteen pestyyn pintasepeliin/kevytsoraan (C2 kohta ). Vettä keräävät painanteet kalliossa voidaan täyttää betonoimalla. Jos salaojitustasoa ei voida laskea, on joissain tapauksissa nostettava ryömintätilan pohjaa karkealla maa-aineksella (sepelillä) tai kevytsoralla. Kevytsoraa ei voi ilman eritystoimenpiteitä käyttää vapaan vedenpinnan eli yleensä salaojitustason alapuolella, koska se kelluu. Tarve pintojen käsittelylle tulee harkita aina tapauskohtaisesti. Riskien takia kemikaalikäsittelyjä käytetään vain erikoistapaukissa suunnittelijan ohjeen mukaan. Tarpeetonta käsittelyä tule välttää. Kaikissa pintojen käsittelyissä tulee noudattaa käytettävän kemikaalin työturvallisuusohjetta. Myös mahdolliset haittavaikutukset muille materiaaleille on huomioitava. Vaurioituneet pinnat voidaan käsitellä homeenestoaineella. Käsittelyt suoritetaan aina 0,5...1 m havaittua vauriopintaa laajemmalle. Homeenestoaineita käytetään yleensä puurakenteilla. Ruostuneet betoni- ym. rakenneteräkset käsitellään tarvittaessa erillisen ohjeen mukaan. Pinnat, joihin vesi kondensoituu, ratkaistaan ensisijaisesti rakenteen kuivamista edistävällä rakenneratkaisulla ja / tai ilmanvaihdon avulla. Erityistapauksissa pinnat voidaan käsitellä kondenssinestoaineella rakennesuunnittelijan harkinnan mukaan (C2 kohta ). Tarvittaessa voidaan suorittaa hajunpoistoa kuivasavu- eli vetyperoksidi- tai vastaavalla käsittelyllä. Hajunpoistoon voidaan käyttää myös otsonointia. Em. käsittelyt eivät poista itse mikrobikasvustoa vaan pelkän niistä materiaaleihin tarttuneen hajun. Booraksin käyttö on selvitettävä tapauskohtaisesti. (esim. pohjavesialue). 16\n18 5.3 RYÖMINTÄTILAN KAPILLAARIKATKO Kapillaarikatkoksi levitetään vähintään 200 mm vahvuinen pintakerros halk /32 mm pestystä sepelistä ja / tai kevytsorasta. Uuden pintakerroksen yläpinnan tulee olla vähintään 200 mm salaojitustason (vapaan vesipinnan) yläpuolella. Korjauskohteissa suositellaan käytettäväksi kevytsoraa helpomman asennettavuuden ja lämmöneristysominaisuuksien takia. Kevytsoratäyttöä ei suositella tehtäväksi salaojitustason alapuolelle tai sen paikallaan pysyminen veden nostetta vastaan tulee varmistaa erillisen suunnitelman mukaisesti esim. ~100 mm karkealla sepelikerroksella tai teräsverkolla ja painoilla. Puhtaan kalliopinnan päälle ei tarvitse asentaa kapillaarikatkoa. Alapohjiin tarvittaviin kulkureitteihin kannattaa käyttää irtonaisen kevytsoran tilalla kevytsoraharkkoja, jolloin saadaan tukeva ja helppokulkuinen alusta ryömintätiloissa tehtäviä toimintoja ajatellen. Harkkojen asettelussa on myös harkittava tapauskohtaisesti jätetäänkö joihinkin kohtiin harkkoja laittamatta, jotta voidaan varmistua, ettei harkkolinjoista muodostu patoa jos jostain syystä ryömintätilaan pääsee vettä. Alapohjan kuivaamiseksi tällaisen tilanteen varalle on mahdollista salaojittaa ryömintätilassa olevat maa-ainekerrokset samaan tapaan kuin rakennuksen ulkopuolellakin. Tällöin on salaojien purkuputkille tehtävä esim. rakennuksen anturaan tai sokkeliin aukot joista putket voidaan johtaa esimerkiksi rakennuksen ulkopuolella olevaan salaojaan. Huomioitava on tällöin myös se, että ryömintätilassa oleva salaoja täytyy olla rakennuksen ulkopuolista salaojaa ylempänä (laskusuunta ulospäin), jotta virtaussuunta ei olisi missään tapauksessa ryömintätilaan päin. Anturaan tai sokkeliin on tehtävä tarpeeksi suuret varaukset jotta salaojaputket eivät litisty rakennuksen painosta. Näiden varausten suunnittelu tulee antaa rakennesuunnittelijan tehtäväksi, ettei rakenteiden kantavuuksien kanssa muilta osin tule ongelmia. 17\n19 5.4 MAANPINNAN MUOTOILU JA SALAOJITUS Veden pääsy ulkoa ryömintätilaan estetään muuttamalla maanpinta rakennuksesta poispäin viettäväksi ja rakentamalla sadevesien poistojärjestelmä. Jos pintavesien valumista ryömintätilaan esimerkiksi kallion pintaa pitkin ei voida estää, tehdään ryömintätilan maapohjaan salaojiin tai muuhun kuivatusjärjestelmään yhteydessä oleva kerros karkeasta kiviaineksesta. Jos vettä ei voida poistaa painovoimaisesti, käytetään pumppausta. Pohjaveden nousu ryömintätilaan estetään rakentamalla puuttuva salaoja tai korjaamalla virheellinen tai toimimaton salaoja. Kaupunkialueella pohjavettä ei saa alentaa ilman rakennuslupaa. Pohjavettä ei voida aina alentaa esim. kaavan, puupaalujen, maan painumisen tai esim. lähellä olevan meren tai järven takia. Vaihtoehtoisena ratkaisuna on ryömintätilan maanpinnan nostaminen. Ryömintätilaa jakaviin perusmuureihin tehdään vedenpoistoreiät. Alustatila varustetaan erityistapauksissa kuivatuksella erillisen suunnitelman mukaan. Alustatilassa olevien pumppaamoiden pumput tulee varustaa hälyttimillä. Alustatilassa olevan pumppukaivon toiminnan asianmukaisuus on tarkistettava: pumppaustason oikea korkeus, hälytysten toiminta, kannen kunto jne. Yleensä kosteusvaurioille alttiit rakenteet tulee varmistaa käyttämällä pumppukaivossa kahta pumppua ja hälytystä. Hälyttimen tulee toimia ja lähettää tieto eteenpäin myös lomaaikana ja viikonloppuna. 5.5 RYÖMINTÄTILAN TUULETUS Alustatilat ja kaikki putkikanaalit varustetaan omalla erillisellä ilmanvaihdolla rakenne- tai iv-suunnittelijan ohjeen mukaan (putkikanaaleille tehdään oma ilmanvaihto). Ryömintätilan ilman suhteellisen kosteuden tavoitearvo on 70 %. Jos rakennettu ilmanvaihto näyttää riittämättömältä tai jollain tavoin ongelmalliselta (C2 kohdat ja ) on asia selvitettävä. Korjauksen jälkeen on tilannetta seurattava kun- 18\n20 nes toimivuudesta on varmistuttu. Maanpinnan yläpuolella oleva ryömintätila voidaan tuulettaa painovoimaisesti. Tällöin noudatetaan seuraavia ohjeita: Ryömintätilan tuuletusaukkojen yhteispinta-alan tulee olla 0,5...1,0 promillea ryömintätilan pinta-alasta. Tuuletusaukon pinta-alalla tarkoitetaan suojaavan ritilän tai säleikön vapaata pinta-alaa. Tuuletusaukot jaetaan tasaisesti ulkoseinälinjalle siten, että koko ryömintätila tuulettuu. Aukkojen alareunan on oltava vähintään 150 mm maanpinnan yläpuolella, mutta mahdollisuuksien mukaan tätä korkeammalla. Aukkojen vähimmäiskoon on oltava 150 cm 2 sekä enimmäisvälin 6 m. Ryömintätilassa oleviin väliseiniin ja tilaa osastoiviin palkkeihin tehdään vastaavat, mutta vähintään kaksi kertaa niin suuret tuuletusaukot kuin samalla virtausreitillä olevat ulkoilmaan avautuvat aukot. Painovoimaisen tuuletuksen tuuletusaukot tulisi johtaa suoraan ulos, niissä ei saa olla tuulen vaikutusta estävää mutkaa esim. raitisilmaputkea. Joissain tapauksessa raitisilmaputket ja lämpimässä tilassa katolle johdettu painovoimainen poistohormi voivat olla toimiva ratkaisu, jonka toimivuus selvitetään kohdekohtaisesti. Ilmanvaihto 0,5 m 3 /h m 2 on lämmityskaudella riittävä kaikissa ryömintätiloissa ja betonirakenteisissa ryömintätiloissa ympärivuotisesti. Tutkimuksien mukaan hyvin lämmöneristettyjen puualapohjien ryömintätiloissa ilmanvaihdon tulisi toukokuun alusta syyskuun loppuun olla ~3-5 m 3 /h m 2 ryömintätilan lämpötilan nostamiseksi. Alustatilan koneellinen ilmanvaihto voidaan varustaa termostaatilla joka säätelee ilmanvaihdon tehokkuutta alustatilan lämpötilan mukaan. Tällöin ilmanvaihto kytkeytyy esimerkiksi puolelle teholle alustatilan lämpötilan laskiessa alle + 5 C. Poistoilmakanava viedään pääsääntöisesti omana kanavana vesikatolle asti. Poistokanavan voi erillisluvalla yhdistää muuhun likaiseen koneelliseen poistoon joka on aina päällä esim. WC-tilat, tämä ei kuitenkaan ole suositeltavaa. Jos koneellinen poisto katolle ei ole toteutettavissa, esim. korkeiden rakennusten korjauskohteissa ilmaa voidaan kuitenkin poistaa suoraan ulos raitisilmaputkella. Tällöin ulkoseinustalla poiston vaikutusalueella ei saa olla ikkunoita, muita korvaus korvausilmareittejä, ulko-oleskelutiloja tai poistoilman hajuista ei saa olla muuta haittaa. Poistokanavan puhaltimella on oltava erillinen hälytys vikatapausten varalta. Vesi- 19\n21 katolla sijaitseva alustatilan tai putkikanaalin poiston etäisyys muihin poistoihin ja ilman sisäänottosäleikköihin on määritelty Rakentamismääräyskokoelman osassa D2 kohta LISÄLÄMMÖNERISTYS Alustatilojen tulee olla alipaineisia rakennuksen muihin tiloihin nähden. Alustatilan kattopintaa lisälämmöneristetään tarvittaessa erillisen suunnitelman mukaisesti. Eristyksellä ei saa lisätä palokuormaa. Eristeiden tulee olla itsestään sammuvia. Betonirakenteen lisäeristyksenä voidaan käyttää joko mekaanisesti kiinnitettyjä polystyreenilevyjä tms. tai hyvällä tartuntapinnalla ruiskutettavaa uretaanimassaa. Irtolevyjen liimaaminen luotettavasti ryömintätilan olosuhteissa on hankalaa. Kantavien palkkien ja sokkeleiden pinnat lämmöneristetään tarvittaessa yläosastaan kylmäsiltojen katkaisemiseksi. Sokkelit tulisi eristää ensisijaisesti ulkopuolelta. Ryömintätilan sisäpuolista eristystä ei tule ulottaa maahan asti, jotta maasta rakenteisiin mahdollisesti kapillaarisesti nouseva kosteus pääsee haihtumaan ryömintätilaan eikä nouse ylempiin rakenteisiin asti. Alapohjan vaurioituneet lämmöneristykset korjataan. Irronneet eristyslevyt kiinnitetään mekaanisesti. Tarvittaessa eristyslevyjen väliset isot raot tiivistetään esim. polyuretaanisaumanauhalla. 5.7 OHJEITA TYÖMAALLE Alustatiloissa tai putkikanaaleissa olevat rikkoutuneet tai vuotavat putket ja viemärit on korjattava ensi tilassa sekä suoritettava kuivatus- yms. toimenpiteet (puhdistus, desinfiointi, vioittuneiden eristeiden uusiminen jne.). Putkistojen ja muiden asennusten kannakointi korjataan tarvittaessa. Korjausten yhteydessä kunnostetaan myös muut korjausta vaativat asiat kuten; vialliset putkieristeet, huonokuntoiset putkikannakkeet ja -venttiilit yms. vastaavat. Mahdollisesti lämmöneristämättömät tai pape- 20


Miksi Adobe on lopettanut tietyn sovelluksen kehittämisen?\nMitä Creative Cloud -sovelluksia ei enää kehitetä?\nKuinka asennan sovelluksen jota ei enää kehitetä\nKoskee seuraavia: Adobe Creative Cloud Adobe Fireworks Edge Animate Edge Code CC Edge Inspect CC Edge Reflow CC\nJotta voisimme keskittyä niihin ominaisuuksiin, jotka ovat kaikkein tärkeimpiä asiakkaillemme, saatamme lopettaa jonkin tuotteen aktiivisen kehittämisen. Usein näiden tuotteiden tärkeimmät toiminnallisuudet ovat saatavilla muissa Adoben työkaluissa.\nJos sinulla on Creative Cloud -jäsenyys, voit edelleen ladata ja asentaa sellaisia Creative Cloud -sovelluksia, joita ei enää kehitetä. Tarjoamme jatkossakin turvallisuuspäivityksiä ja ohjelmistovirheiden korjauksia tarpeen mukaan.\nVain Creative Cloudin tilaajat, joiden All Apps -jäsenyys on maksettu, ovat oikeutettuja lataamaan ja asentamaan sovelluksia, joita ei enää kehitetä. Nämä sovellukset eivät ole saatavilla jäsenille, joilla on koejäsenyys.\nEdge Animate, Edge Inspect, Edge Reflow ja Edge Code. Lisätietoa:Edge-tuoteperhe | Tuotekehitys loppuu\nTarkista, että käyttöjärjestelmäsi täyttää järjestelmän vähimmäisvaatimukset.\nAvaa Creative Cloud -työpöytäsovellus: Napsauta Creative Cloud -kuvaketta, joka sijaitsee tehtäväpalkissa (Windows) tai Applen valikkorivissä (Mac OS).\nJos et löydä kuvaketta näytöltäsi, olet saattanut sulkea Creative Cloud -työpöytäsovelluksen. Käynnistä se uudelleen seuraavasti:\nMac OS: valitse Ohjelmat > Adobe Creative Cloud > Adobe Creative Cloud.\nNapsauta oikean yläkulman kolmea pystypistettä ja valitse Oletusarvot.\nSiirry kohtaan Creative Cloud > Sovellukset ja valitse Näytä vanhemmat sovellukset.\nPalaa takaisin napsauttamalla nuolta Oletusarvot-kohdassa ja valitse Sovellukset.\nSiirry vierittämällä asennettavan sovelluksen kohdalle.\nNapsauta nuolta kohdassa Avaa tai Asenna ja valitse sitten Hallinta.\nValitse Muut versiot .\nEtsi näyttöön tulevasta luettelosta versio, jonka haluat asentaa, ja valitse sitten Asenna.\nAsennukseen saattaa mennä jonkin verran aikaa riippuen verkkoyhteytesi asennusnopeudesta.\nKun asennus on valmis, etsi sovelluksen kuvake sovelluspaneelista ja valitse Avaa.


OULUN 1: ABC on kallein myös Kempeleessä\nBlogissa kerrottiin jokin aika sitten, että ABC-liikenneasemat on Oulun seudun kallein bensiininmyyjä:\nOulun eteläpuolella sijaitsevassa Kempeleessä sijaitsee kolme polttoaineiden myyntipistettä: vanhan 4-tien Shell, Zeppelinin Shell ja Zeppelinin ABC. Näistä kaksi viimeistä sijaitsevat noin 400 metrin etäisyydellä toisistaan. Kuten alla olevasta kuvasta havaitaan, ABC:n kylmäaseman hinta on peräti 5 senttiä Shellin hintaa korkeampi.\nShellin yhteydessä sijaitsi aikaisemmin normaali huoltoasema myymälöineen, mutta se on kuluneen kevään aikana lakkautettu. Simpukka-ravintola jatkaa edelleenkin toimintaansa, ja sen kassalle voi myös maksaa polttoaineostoksen.\nMitähän mahtaa liikkua mielessä autoilijalla, joka maksaa vapaaehtoisesti 5 senttiä enemmän bensiinilitralta tankatessaan ABC-asemalla, joka sijaitsee aukean pysäköintialueen laidassa ja on tuulinen ja ainakin näin keväällä erittäin pölyinen paikka? Voisiko pelkkä S-ryhmä-uskollisuus selittää sen? Vai onko siinä yksinkertaisesti vain kyse tyhmyydestä..?\nKuten uutinen kertoi jokin aika sitten, Shell on luopumassa polttoaineiden vähittäismyynnistä Suomessa. Ostajaksi on kaavailtu pahamaineista S-ryhmää ja sen omistamaa ABC-ketjua. Jos niin tulee käymään, ei ole vaikea arvata, mihin suuntaan polttoaineiden hinnat tulevat muuttumaan Kempeleessä.


Kempeleen Kiri - Kleemola ja Roppola vastaavat fysiikkavalmennuksesta\nKleemola ja Roppola vastaavat fysiikkavalmennuksesta\nWritten by Minna Huusari on 25.10.2018 . Posted in Miesten Superpesis\nKempeleen Kirin miesten Superpesisjoukkueen fysiikkavalmentajana jatkaa nyt toista kautta Kari Kleemola. Lähivuosina muun muassa Vimpelin Vedon taustalla nähdyn Kleemolan roolina KeKissä oli viime kaudella tehdä pelaajille harjoitusohjelmat.\n- Sama rooli jatkuu myös alkavalla kaudella. Paikan päällä oleva valmennus ja pelinjohto toimivat välikätenä. Tottakai jos pelaajilla on jotain kysyttävää, niin sitten pistävät videonpätkää tai suusanallisesti käydään läpi, Kleemola kertoo.\nKleemola on pesäpallopiireissä tuttu mies jo kymmenien vuosien ajalta. Hän on valmentanut kohta jo 30 vuotta eri joukkueita, ensin pelaaja-valmentajana ja sitten valmentajana. Pelinjohtokokemusta miehellä on erinäisiltä sarjatasoilta miesten ja naisten Superpesiksestä lähtien.\nMieheltä onkin hyvä kysyä miten pesäpalloilijoiden fysiikka on kehittynyt lähivuosina?\n- Onhan se mennyt hirveästi eteenpäin. Keskivertopelaaja on fyysisesti paljon kovempi kuin 10-15 vuotta sitten. Pelaajien tehokkuus lajisuoritukseen eli heittoon ja lyöntiin on kasvanut ja joukkueittain myös juoksuvoima on lisääntynyt. Nykyisin jopa kotiuttajat voivat edetä hyvin, Kleemola toteaa.\nAlkavalla kaudella Kleemola on mukana ainakin Kempeleen Kirin miesten Superpesisjoukkueessa ja Veteli Pesiksen B-poikajoukkueessa.\nKleemolan lisäksi joukkueen taustalle on palannut fysiikkavalmentajaksi Kempeleen Kirin pitkäaikainen taustahahmo Ari Roppola. Roppola nähtiin viimeksi miesten joukkueessa kakkospelinjohtajana kauden 2017 lopulla.\n- Vimpelistä Kleemolalta tulee ohjelmia, minä oikoluen ja maustan niitä pelaajille. Tuttua hommaa sinänsä vuosien takaa, jolloin tein näitä itse usean vuoden ajan. Silloin ei vain ollut nettiä pullollaan tietoa ja videoita apuna ohjelmien tuottamisessa, Roppola toteaa.\nHän käy myös vetämässä joukkueelle yhteistreenejä ja pienryhmiä.\n- Mukavaa vaihtelua junnuvalmennuksen ohessa. Porukka on hyvähenkistä ja motivoitunutta, niin tosi hienoa tuoda oma panos toimintaan. Ja mukava treenata mukana tietenkin, Roppola naurahtaa.\nKuva: Ari Roppola


Miten korjataPakastin Puncture - Tips for you - Tipsed.Com\nkorjaus kuva Mykola Velychko päässä & lt; a href = 'http: //www.fotolia.com'> Fotolia.com & lt; / a & gt;\nViime aikoihin asti, korjaus pakastin reikä tehtäisiin kertaheitolla luottokortin...ostamalla uuden pakastimen.Koska sinulla on reikä pakastin, huomaat, että peräti 95 prosenttia näkyvän materiaalin välillä sisä- ja ulkopinnat on yksinkertaisesti eristys.Tämä on juuri sitä, mitä aiomme käyttää korjata reikä, ja kun olet valmis olet onnellinen tietää, että sen sijaan, että menoja niin paljon kuin $ 1,000 uuden pakastin, olette käyttänyt alle $ 50 korjata yksisinulla on.\nVoidaan laajeneva vaahto eristys\nvesitiivis meren saumausaineet\nKaksivaiheinen liimaus liima\n8 tuuman 8-tuuman 20-mittari alumiinia yleinen\nHacksaw terä insertin\nVäri ottelu spraymaali\nPuhdista ja Prep\nKäytä metalli tiedosto ja suunnilleen hioa teräviä tai keskeneräiset reunoja.Ole hyvin huolellinen tässä vaiheessa, koska nämä reunat näkyy valmiissa tuotteessa.\nKäytä käsipyyhkeet ja sprii perusteellisesti puhdistaa alue voidaan korjata, on laitteen sisällä sekä ulkopinnat.\nMittaa reikä, sekä sisä- yksikön ja ulkopinnat.\nMittaa kahdesti ja leikkaa kerran.\nkäyttäminen rautasaha, leikata 8 tuuman 8-tuumainen alumiini neliö vähintään 1 sentin ylimääräinen alumiini päällekkäisiä kunnolla peitä reikä.\nKäytä paperipyyhkeitä ja sprii täysin puhtaaksi vasta leikata alumiini neliö.\nOta cut-to-fit alumiini neliö ja soveltaa antelias helmi Vesitiiviiden meren saumausaineet 1/4 tuuman päässä reunasta, kaikki päin.\nVarmista tyhjentää laitteen sisällä.\nSekoita kaksivaiheinen liimaus liimaa ja soveltaa antelias osa reiän ympärille on laitteen sisällä.\nPaina heti alumiini neliön reiän päälle, jolloin liimaus liima kiinni alumiinin ja mahdollistaa samalla meren caulk noudattaa Laitteen sisälle.Pidä tämä tukevasti paikallaan vähintään 5 minuuttia, tai kunnes se ei liiku valoa sivusuunnassa paineen.\nAnnetaan kuivua 24 tuntia.\nOta tölkki laajeneva vaahto eristys ja prime sen.Ampua se reikään ulkopuolelta, hitaasti vetämällä kärjestä ulos vaahto täyttää reiän.Anna kuivua.\nkäyttäminen vannesahan terä insertin, leikkaa pois ylimääräinen vaahto saattanut laajennettu ulkopuolella reiän.\nKäytä 120 karkeus jauhaa alaspäin pinnalla, kunnes vaahto on samassa tasossa ulkopinnat.Käytä 300 karkeus loppuun pintaan teippaus ja maali.\nKäytä todellinen hiekkapaperilla, ei hiomapala.\nKäytä sprii ja paperipyyhkeitä ulkopinnat jossa olet tehnyt korjauksen.\nKäytä maalarinteippiä neliön malli, joka mahdollistaa 1 1/2 tuumaa kaikki päin korjata reikä.Käyttäminen maalin väri, joka vastaa ulkoa, maali sisällä teipattu alueella.Anna maalin kuivua ja poista teippi, ja olet valmis.\nJos otat aikaa tämän korjaus, ja ottelu maalin ulkoa väri, sinun pitäisi päätyä kosmeettisesti hyväksyttävä korjaus, joka kestää monta vuotta.\nKäytettäessä eristävää vaahtoa, varmista, että pitää se pois iholta ja silmiin, sillä se voi aiheuttaa vähäistä suuria ärsytystä.


Galatasaray vastassa lohkovaiheen ottelussa numero kaksi | FinnGooners\n← Koscielny ehkä myös loukkaantunut, Giroudille ja Artetalle jatkosopimukset?\nGalatasaray nurin selkein lukemin →\nGalatasaray vastassa lohkovaiheen ottelussa numero kaksi\nTänään illalla on vuorossa Mestareiden liigan lohkovaiheen toinen ottelukierros. Ensimmäinen ottelu Dortmundia vastaan saksassa päättyi kahden maalin tappioon, joten nyt pisteet olisi otettava tai tänä vuonna edes jatkopeleihin eteneminen saattaa jäädä haaveeksi.\nGalatasaray ei seurana herätä mielessä lämpimiä muistoja. Vuonna 2000 äärimmäisen katkerasti hävitty UEFA Cupin finaali tulee valitettavasti aina ensimmäisenä mieleen turkkilaisseurasta. Muutenkin Galatasarayn kannattajat kuuluvat jossain määrin samaan kastiin esim. Napolin kannattajien kanssa. Ongelmia seuraa ja puukot yleensä heiluvat aina missä turkkilaisseura sitten pelaakin. Toivottavasti tänään tuolta kuitenkin vältyttäisiin ja esim. suosittu goonereiden ruokapaikka Piebury Corner Holloway Roadilla saisi olla rauhassa toisin kuin Napolin mafiakaupungin ”kannattajien” vieraillessa Grovella viime kaudella.\nVierasjoukkue on tänään nimekkäämpi kuin karsinnassa kohtaamamme toinen turkkilaisseura Besiktas. Besiktasia vastaan ottelupari oli todella tiukka ja olisi voinut päättyä toisinkin. Muutenkin tällä kaudella Manchester Cityä peliä ja Aston Villa ottelun muutamaa hetkeä lukuun ottamatta peliesityksemme ovat olleet suoraan sanoen heikkoja. Tähän on saatava parannusta tai pisteitä ei kerry jatkossakaan yhtään paremmalla tahdilla.\nEn tunne Galatasarayta hyvin, mutta pelaajistosta nimet Muslera, Melo, Altintop, Dzemaili, Pandev ja etenkin Sneijder ovat tuttuja suurelle osaa jalkapalloa seuraavista ihmisistä. Turkkilaisseuraa valmentaa Fiorentinan ja Italian maajoukkueen entinen käskytäjä Cesare Prandelli.\nEn yritä analysoida yhtään turkkilaisten pelitapaa tai muutakaan, koska en ole joukkueen otteluita nähnyt vuosikausiin tai ainakaan parin kauden takaisen Emirates Cupin vierailun jälkeen. Täytyy sanoa, että onneksi Drogba ei enää pelaa joukkueessa. Tosin tämä ilo on kovin lyhytaikainen, sillä norsunluurannikkolainen saattaa olla joka tapauksessa vastassa jo viikonloppuna. Tässä kuitenkin hyvää analyysiä vierasjoukkueesta jos haluatte tietää illan vastustajasta enemmän.\nMeidän tilanne on taas kerran se, että avauskokoonpano valitsee lähes itse itsensä loukkaantumisten takia ja tietysti osa pelaajista jatkaa koirankopissa totuttuun tyyliin. Puolustuksessa ainoa kysymysmerkki on Koscielnyn kunto, mutta ilmeisesti ranskalainen pelaa ja näin ollen Bellerin pysyy penkillä Chambersin ollessa oikea puolustaja.\nKeskikentällä Wilsheren lepuuttaminen olisi varmaan järkevää, mutta tuota ei tulla näkemään johtuen Ramseyn ja Artetan loukkaantumisista ja yllätys yllätys Diaby on myös sivussa vaihteeksi. Flamini ja Wilshere lienevät varmat aloittajat ja kolmas pelaaja on todennäköisesti Cazorla. Ylin kolmikko sitten varmaan vasemmalta lukien on Özil, Welbeck ja Sanchez.\nMuita vaihtoehtoja olisi laittaa Rosicky vaikka Wilsheren tilalle tai kymppipaikalle, mutta jostain syystä Wengerin luottomies on tällä kaudella joutunut Podolskin seuraksi koirankoppiin. Ox voisi pelata myös keskustassa, jolloin laidoilla saattaisi olla Cazorla ja Özil, mutta tuo on kauhuskenaario. Jos tämä toteutuu, niin illalla on luvassa sellaista neppailua ja sivuttaissiirtelyä, että oksat pois. Todennäköisempää on kuitenkin Sanchezin olevan avauksessa laiturina, kun Wenger käsittämättömästi peluutti kesän ykköshankintaamme Liigacupissa ja sitten penkitti Tottenhamia vastaan.\nTappiollakaan tänään emme ole vielä ulkona jatkopeleistä, koska neljä ottelua on edelleen jäljellä tämän illan jälkeen. Silti melkoinen vuori olisi kiivettävänä jos jäämme ilman pisteitä ja tasapelikin pitäisi meidät lohkon hännillä tai riippuen lohkon toisesta pelistä mahdollisesti kolmosena yhdellä ainoalla pisteellä.\nPerinteisesti turkkilaisjoukkueet ovat kuitenkin olleet surkeita vierailijoita Mestareiden liigassa, joten olemme selkeä suosikki ottamaan kolme pistettä loukkaantumissumasta huolimatta. Vaikea peli on todennäköisesti luvassa, mutta jos pitäisi veikata lopputulosta, niin sanoisin meidän voittavan tasaisen ottelun lopulta 2-1 lukemin.\n23 thoughts on “Galatasaray vastassa lohkovaiheen ottelussa numero kaksi”\n1.10.2014 at 17.13\nTuli luettua tuossa viikonlopun kommentteja. Niin esille nousi taas Spursin juutalaisuus. Kannattaa lukea Urheilulehden valioliigaennakko. Siinä oli kattava juttu aiheesta. Onko Arsenalin pöydästä, varaa huudella vieraisiin pöytiin? 🙂\nEi siitä sen,enempää. Asia ei kiinnosta minua pätkääkään.\nToki Daniel Levyn toiminnasta, joku voisi saada aikaan stereotyyppisiä vitsejä juutalaisista.\nIllan peliin sitten.\nNo onneksi Drogba ei ole siellä enään 🙂 Saadaan kyseisestä herrasta nauttia vasta sunnuntaina.\n1.10.2014 at 17.58\nKeskikentältä Abou Diaby potee lonkkavammaa.\nToi kaveri on kyllä uskomaton sairauskertomus.\n1.10.2014 at 18.00\nEn olisi ikinä uskonut,heh.\n1.10.2014 at 21.37\nOnko kellään postata hyvää streamii ku on hieman rajalliset resurssit käytettävissä..\n1.10.2014 at 22.09\nDanny vie johtoon Alexisin esityöstä. Ensimmäinen veto maalia kohti.\n1.10.2014 at 22.17\nJa Dannylle toinen. Peli näyttää rullaavan melko mukavasti tällä hetkellä.\n1.10.2014 at 22.22\nTurkkilaiset on odotetun huonoja. Testi tapahtuu sunnuntaina.\nSilti kiva, että jää kai henkiin UCL:n perinteinen maaliskuun pettymys, jota odotella.\n1.10.2014 at 22.27\nJa Alexis kolme – muna. Ei auta turkkilaisten soihdut katsomossa…\n1.10.2014 at 22.37\nSaas nähdä, millaiset rangaistukset ja kenelle soihtupelleilystä. Varmaan Arsenalkin saa sakot, kun sohtujampat ovat päässeet katsomoon.\n1.10.2014 at 22.48\nTuli tuosta Danny the”sniperin” maalista mieleen yksi Arsenal legenda.\nPääasia kuitenkin, että manu faneja vituttaa.\nAika moni olisi kuulema vaihtamassa rvp:en heti päikseen.\n1.10.2014 at 22.55\nWellbeckin ensimmäinen hattutemppu!!!\n1.10.2014 at 23.00\nNyt muilleki vähä pelituntumaa,vaihtoja Wenger,Campbell olisi mukava nähdä.\n1.10.2014 at 23.07\nKivasti konsonantti nappasi punaisen 4-0 tilanteessa. Järkeäkin voisi käyttää.\n1.10.2014 at 23.09\nEhkä Ospina kestää kuitenkin Anderlechtin testin. Mutta tuollaiset älyttömyydet voivat lopettaa Wengerin kärsivällisyyden ajastaan Sczcesnyä kohtaan.\n1.10.2014 at 23.30\nJäi näkemättä 25 minsaa tokasta jaksosta. Mitäs se Konsonantti touhusi?\n1.10.2014 at 23.38\nKaato hyökkääjän täysin turhaa läpiajos,syöksy jalkoihi.en ihan täysin tilannetta myöskään nähnyt nykivän streamin takia mutta jotenkin näin.\n1.10.2014 at 23.42\nNiin ja vielä 4-0 tilanteessa? Turhaa.\nOspina kova jätkä.\n1.10.2014 at 23.41\nVähän samanlainen tilanne kuin Bayerniä vastaan viime kaudella.\n1.10.2014 at 23.40\nOnnea Arsene 18v!\nHän ei osaa tehdä mitään oikein, erottava välittömästi!\n1.10.2014 at 23.43\nAi niin … :o) unohtui\nPessimismi on tarttuvaa…\nMikä v.tun lohela? honkanen.\n2.10.2014 at 1.28\nEi ollut punaisen paikka. Turkkilainen ponkaisi nayttavasti ilmaan. Your only shit team Fenerbache\n2.10.2014 at 15.30\nDanny. 5 peliä 4+1. Posittivisesti ainakin minut yllättänyt.\nHitto kun odotan meidän yläkerran olevan.\nNopeutta nimittäin löytyy.


400 m2, Palokärjentie 7, Seppälänkangas - Sagax\nVapaa korkeus 5,4 m\nKiinteistö on valmistunut vuonna 2006. Kiinteistössä on raskaan kaluston läpiajettavat huolto/korjaamotilat, sisään ajettava huoltohalli ajoneuvoille ja toimistopäädyssä on kahdessa kerroksessa toimistotilaa. Kiinteistön piha-alue ja kaksi ajoneuvoliittymää Palokärjentielle tarjoavat erinomaiset mahdollisuudet moneen toimintaan.\nSeppälänkankaan teollisuusalueella toimii kymmeniä eri alojen yrityksiä ja alue on Jyväskylän yksi halutuimista teollisuusalueista. Seppälänkankaalle on erinomainen ja vetovoimainen työssäkäyntialue. Alueella on erittäin monipuolisesti erilaista yritystoimintaa suurista pieniin toimijoihin kuten monitoimialayrityksiä, kiinteistöalantoimijoita, ajoneuvojen myynti- ja huoltoyrityksiä, logistiikkayrityksiä, katsastuskonttori, hyviä lounaspaikkoja ja useita päivittäistavara kauppoja.\n400 - 895 m²\nSeppälänkankaan teollisuusalueen pääväylän tuntumassa vapautuu toimitilaa, joka soveltuu esimerkiksi raskaan kaluston huoltotilaksi. Kiinteistössä on kaikkiaan 895 neliötä laadukasta toimitilaa. Hallissa on 10 t nosturi ja sen koukkukorkeus on 5,42 m. Halli on läpiajettava – nosto-ovien korkeus on 3,94 m. Halli on jaettu väliseinällä ja osittain kevyemmällä ratkaisulla kolmen eri toimijan kesken.\nKohteen Palokärjentie 7 esittelysivu »


Bloggaaminen - Mitä saan siitä? - Pontti Bloggaaminen - Mitä saan siitä?\nHeipä hei. Nyt on sen verran hyvä viikko pelihommissa takana, että melkeen tekisi mieli sitä otteluraporttia kirjoittaa. Jätetään se nyt silti taas niille, joille se kuuluu. Jokatapauksessa viikko oli pirun hyvä. Tottakai voittojen takia, mutta myös se ilme ja sitoutuminen, mikä joka jätkällä oli penkin alle menneen avausviikon jälkeen, oli ihan mahtavaa. Nyt siellä näky meidän pelitavan mukaisia sovittuja juttuja.\nPystyimme myös olemaan unohtamatta niitä ihan perus juttuja eli taklauksia, blokkauksia ja kaksinkamppailuja. Jääkiekko on ihan sairaan hauska peli sillon kun joukkue on ihan ytimessä ja läpi koko pelin tuntee, että jokaisen pelaajan lataus on ihan just eikä melkein.\nJääkiekko on ihan sairaan hauska peli sillon kun joukkue on ihan ytimessä ja läpi koko pelin tuntee, että jokaisen pelaajan lataus on ihan just eikä melkein.\nNo se siitä mehustelusta. Nyt on taas uusi viikko ja uudet kujeet.\nMulta on muutama jätkä hallilla kysynyt - siis ehkä kaksi tai kolme jätkää - että miksi kirjoitan tätä blogia. Oon tohon kysymykseen vastannut jotenkin mun ekassa tekstissä ja taisi SaiPan nettisivuillakin olla pieni haastattelu silloin. Eli käytännössä täysin mielenkiinnosta. Mua kiinnostaa hirveästi se mitä some on ja miten sitä voi hyödyntää. Ihan yksilön brändäyksen tasolla, mutta myös miten joukkueet voi sitä käyttää.\nTää on siis periaatteessa täysin ilmaista mainostilaa. Oon kuitenkin tosi kädetön kaikkien tietokoneiden ja muiden laitteistojen ja niihin liittyvien ohjelmien kanssa, joten kysyin joukkueelta apua. Muotoilin sen silloin ehkä vähän eri tavalla, kuin "voisko joku vähän auttaa", mutta kuitenkin näin se oli. Olin ehkä enemmän ajatellut jotain Snapchat-, Instagramstory-tyyppistä hauskuutusta jollain seuran tileillä, mutta kun mulle ehdotettiin jossain vaiheessa tätä blogia, niin sanoin, että sopii.\nMä itseasiassa pystyn tän avulla oppimaan ihan hirveesti itsestäni ja mun tekemisistä.\nMiten mä sitten hyödyn tästä? Edellä mainitun brändäyksen lisäksi siis. En saa tästä yhtään rahaa. Ainakaan vielä. Vink-vink. Tää myös vie multa jonkin verran aikaa, jonka siis tosin olin valmis uhraamaan ihan minkä näköiseen somettamiseen vaan, joten se ei ole ongelma. Voisin muutenkin pelata vähän vähemmän pleikkaria.\nTää on nyt mun kuudes teksti, jos oikein lasken. Oon tässä vaiheessa huomannut, että ehkä isoin hyöty, mitä tästä saan, on se, että mä joudun tai saan nyt noin kerran viikossa pysähtyä miettimään, että mistähän sitä nyt kirjottaisi. Siinä samalla tulee mietittyä ihan perin pohijn kaikki, mitä viimeisen viikon aikana on tehnyt. Miten on harjoitellut, pelannut, syönyt, nukkunut? Miten viettänyt vapaapäivän tai vapaa-ajan ylipäätään? Mä itseasiassa pystyn tän avulla oppimaan ihan hirveesti itsestäni ja mun tekemisistä. Tää on sellanen juttu, jota en tosiaankaan ajatellut silloin, kun tähän lähdin, mutta musta tuntuu että tästä voi olla oikeasti hyötyä mulle ihan ihmisenä ja jääkiekkoilijana kehittymisessä. Ainakin toivon niin.\nKiitos kaikille lukijoille. Mä tykkään kirjoitella näitä. Toivottavasti tykkäätte lukea.


96 ehdokasta OP Länsi-Uusimaan edustajistovaaliin\nLähettänyt 15.09.2017 - 13:43 käyttäjä Salla-Mari\nMahdollisuus vaikuttaa oman pankin ja paikkakunnan asioihin näyttää kiinnostavan OP Länsi-Uusimaan omistaja-asiakkaita. Edustajiston vaalien ehdokashankinta päättyi 8.9. ja määräaikaan mennessä ilmoittautui 96 ehdokasta. Edustajiston vaalit pidetään 6.11.-19.11. Silloin omistaja-asiakkaat, joita on reilut 27 100, äänestävät keskuudestaan edustajiston.\n-Ehdokkaisiin voi tutustua 30.10. alkaen vaalikoneessa osoitteessa op-edustajistonvaalit.fi. Ja sitten marraskuussa kannatta äänestää omaa ehdokasta. Äänestämällä voi vaikuttaa ja samalla osallistuu myös arvontaan, jossa voi voittaa hybridiauton vuodeksi käyttöön, kannustaa OP Länsi-Uusimaan varatoimitusjohtaja Markus Sillanaukee.\nOP on asiakkaidensa omistama osuuskunta, jonka perusarvo on jäsen ja ääni periaate. Omistaja-asiakkaat saavat tiedon äänioikeudestaan joko sähköisesti op.fi-palvelussa tai postitse kirjeenä ennen äänestämistä.\n-OPssa omistaja-asiakkaalla on aito vaikuttamismahdollisuus. Toivomme, että edustajisto on mahdollisimman hyvä pienoiskuva pankin omistaja-asiakaskunnasta, sillä silloin jäsendemokratia toteutuu oikealla tavalla, huomauttaa Sillanaukee.\nÄänestää voi vaikka mobiililla\nOmaa ehdokasta voi äänestää joko op.fi-palvelussa, OP-mobiililla, postittamalla äänestyslipun vastauskuoressa tai palauttamalla vastauskuoren OPn konttoriin.\n-Edustajiston jäseniltä ei vaadita erityistä pankkiasioiden osaamista. Edustajistoon ovat tervetulleita aivan tavalliset omistaja-asiakkaat, jotka tuovat mukanaan oman asiantuntemuksensa ja ovat kiinnostuneita yhteisistä asioista finanssialan näkökulmasta, Sillanaukee sanoo.\nEdustajistoon valitaan 40 jäsentä neljän vuoden toimikaudeksi. Edustajisto käyttää pankissa ylintä päätösvaltaa. Varsinaisessa edustajiston kokouksessa mm. päätetään vastuuvapauden myöntämisestä hallitukselle ja toimitusjohtajalle edelliseltä tilikaudelta. Edustajiston kokouksessa valitaan myös tilintarkastaja ja hallintoneuvoston jäsenet.\nOP Länsi-Uusimaan kanssa järjestetään edustajiston vaalit samanaikaisesti yhteensä 81 OPssa eri puolilla Suomea. Äänioikeutettuja on yli 1,5 miljoonaa. Kaikkien näissä vaaleissa äänestävien kesken arvotaan Volkswagen hybridiauto vuodeksi käyttöön. Kaikissa OP Ryhmän osuuspankeissa ei järjestetä tänä syksynä edustajiston vaaleja. Osalla pankeista vaalien ajankohta on eri ja osalla pankeista edustajistoa vastaa osuuskunnan kokous.\nLähettänyt 07.09.2017 - 16:43 käyttäjä Salla-Mari\nLänsi-Uudenmaan Säästöpankin johtoryhmästä on vajaan parin vuoden aikana poistunut käsipareja ja osaamista eläköitymisten kautta. Nyt pankin johtoon on saatu asiakaskokemuksen asiantuntija Helena Ståhlberg (KTM), kertoo tyytyväinen toimitusjohtaja Jukka Suominen. Helenalla on Länsi-Uudenmaan Säästöpankin toimialueen tuntemuksen lisäksi vahva ja monipuolinen kokemus pankki-toiminnasta läheltä asiakasta. – Pitkään Aktiassa toimineena hän lienee monille myös valmiiksi tuttu kasvo.\nFeelback Group teki maalis-huhtikuussa 2017 puhelinhaastatteluna Länsi-Uudenmaan Säästöpankin toimialueella pankkien asiakastyytyväisyydestä tutkimuksen, johon vastasi 1511 alueen asukasta. Tutkimuksen tuloksena selvisi mm. seuraavat asiat:\n- Suurimpien pankkien vertailussa selvästi tyytyväisimmät asiakkaat ovat Länsi-Uudenmaan Säästöpankilla, jonka asiakkaista 66 % ilmoitti olevansa erittäin tyytyväisiä ja 32 % melko tyytyväisiä.\n- Pankeittain tarkasteltuna asiakasuskollisimpia ovat Länsi-Uudenmaan Säästöpankin asiakkaat, joista 52 % ei voisi ajatellakaan pankin vaihtoa.\n-Olemme tietysti ottaneet tutkimustulokset nöyrän kiitollisina vastaan, mutta samalla olemme päättäneet panostaa siihen, että nämä pankin toiminnan kannalta äärimmäisen tärkeät luvut pysyvät tulevaisuudessa vähintäänkin nykyisellä tasolla, summaa Suominen.\n-Pelkistetty toiminnallinen tavoitteemme on, että asiakas saa toimialan parhaan asiakaskokemuksen palvelukanavasta riippumatta. Asiakkaan odotukset on ylitettävä, jotta pankista jää sellainen positiivinen muistijälki, jota kerrotaan myöhemmin lähipiirillekin. Vaikka asiakkaan palvelu on edennyt kaikkien mahdollisten ohjeiden mukaisesti, niin olemme osittain epäonnistuneet, jos asiakas ei ole kokenut palvelua hyväksi ja vau-efekti on jäänyt puuttumaan.\nStåhlbergin vastuulla on johtoryhmätasolla se, miltä säästöpankki asiakaskohtaamisissa tuntuu ja minkälaisena säästöpankki ylipäänsä ulospäin näyttää. Toimenkuvaan kuuluu olennaisena osana myös asiakkaan ja asiakasnäkökulman esillä pitäminen.\nStåhlberg on innoissaan uudesta tehtävästään, ja toteaa, että on hienoa saada olla töissä pankissa, jossa asiakasta arvostetaan, ja jonka arvomaailma vastaa hänen omia arvojaan. Siinä, missä monet pankit ovat supistaneet konttoriverkostoaan, on Länsi-Uudenmaan Säästöpankissa vuoden alusta puolestaan laajennettu palveluaikoja. Ståhlberg kertoo, että aamu- sekä ilta-ajat ovat kasvattaneet suosiotaan asiakkaiden keskuudessa.\n-Pidämme aidosti hyvää huolta asiakkaistamme ja olemme läsnä heidän arjessaan, siellä missä hekin ovat.\nParhaimpana asiana uudessa työssään hän kokee säästöpankin positiivisen ja motivoivan työilmapiirin sekä yhdessä tekemisen. Uudessa tehtävässään hänellä on myös hyötyä toimialueen ja alueen ihmisten tuntemisesta.\nTyöpäivän jälkeen Ståhlbergilla on vuorossa lenkki perheen koirien kanssa, sitten normaalit\narkirutiinit perheen parissa.\nLähettänyt 01.09.2017 - 11:18 käyttäjä Ylläpitäjä\nYrittäjän päivää on vietetty vuosittain syyskuun 5. päivänä vuodesta 1997 alkaen ja Yrittäjän päivä on merkitty almanakkaan vuodesta 2010 lähtien ja liputtaminenkin on sallittua. Lohjalla on SY:n tilastojen mukan 2480 yritystä ja näistä 33 % on yrittäjäjärjestön jäseniä. Prosenttiluku on valtakunnallista keskitasoa. Heinäkuun loppuun mennessä meihin on liittynyt 30 uutta yritystä. Kiitos Teille jokaiselle ja tervetuloa Yrittäjien joukkoon!\nItse aloitin yrittäjänä vuonna 2000 ja liityin heti yrittäjäyhdistykseen. Minulle se oli silloin itsestään selvää ja niin tekee nytkin moni uuden yrityksen perustanut. Valitettavasti moni myös eroaakin, kun ei tunne saavansa yhdistykseltä mitään ja rahat ovat tiukassa. Yrittäjäyhdistykseen kuuluminen ei itsessään todellakaan tunnu miltään, sähköpostia tulee ja kutsuja tilaisuuksiin, mutta ei oikein ole aikaa mennä ja muutenkin homma tuntuu etäiseltä ja osallistuminen vaikealta, jos ei tunne ketään entuudestaan. Tilaisuuksiin kuitenkin olet yrittäjänä aina tervetullut ja saat varmasti tuttuja. Yrittäjillä on yleensä samanlaiset arvot ja juttua syntyy muiden kanssa helposti. On hyvä huomata, miten samanlaisten ongelmien kanssa kaikki painivat.\nVoi, olla, että työ on sellaista, ettet kerta kaikkiaan ehdi, etkä jaksa osallistua mihinkään, joten miksi maksaa jäsenmaksua? Meillä on kaikenlaisia jäsenetuja ja neuvontapalvelua ym. ym. ja ne ovat hyviä, jos niitä sattuu tarvitsemaan. Mutta omasta mielestäni tärkein syy olla yrittäjäyhdistyksen jäsen, on olla omalta osaltaan tukemassa Yrittäjäyhdistyksen työtä yrittäjien hyväksi. Mitä useampi yrittäjä on yrittäjäyhdistyksen jäsen, sen suurempi merkitys annetaan yrittäjäyhdistyksen lausunnoille ja kannanotoille. Jos yrittäjät itse eivät anna Suomen Yrittäjät ry:lle kannatustaan, miksi kukaan muukaan. Suomen Yrittäjät ajaa meidän yrittäjien asiaa valtakunnallisesti ja jokainen yrittäjä hyötyy tästä edunvalvonnasta. Vapaamatkustajat mukaan lukien.\nMe täällä Lohjan Yrittäjissä pysyttelemme paikallisella tasolla, järjestämme tapahtumia ja koulutuksia yhdessä muiden paikallisten toimijoiden kanssa. Toisen asteen ammatillisen koulutuksen reformi edellyttää koulujen yhteistyötä yrittäjien kanssa, Lohjan kaupungin hankintatoimessa pyritään etsimään tapoja siihen, miten hankinnat lohjalaisilta yrityksiltä saataisiin toimimaan ja miten yrittäjäyhteistyö muutoinkin saadaan sujuvaksi kaupungin kanssa. Novagon kanssa ryhdytään kokoamaan metallialan klusteria telakkateollisuuden kehityksen imuun ja kaikkia aiheesta kiinnostuneita pyydänkin olemaan yhteydessä. Nykyisin yrityksissä vaaditaan erilaisia kortteja ja koulutuksia, että ylipäätään pääsee työmaalle. Pyrimme tähänkin löytämään yhteistyöverkostoja, joissa koulutus voisi tapahtua useille yrityksille yhtä aikaa Lohjalla, eikä tarvitse lähteä mihinkään ja homma hoituu edullisemmin ja tehokkaammin.\nYrittäjätapahtumiin toivomme kaikki yrittäjät sydämellisesti tervetulleiksi, kun vain jaksaa vaivautua tulemaan, niin yleensä on tyytyväinen. Otan mielellään myös palautetta ja ehdotuksia vastaan, meillä on kaikki mahdollisuudet tehdä Lohjan Yrittäjistä Uudenmaan Yrittäjien suurin yrittäjäyhdistys ja nostaa Lohjan painoarvoa.\nLohja on pitkään elänyt savupiipputeollisuuden suoman yltäkylläisyyden varassa, mutta nyt nämä ajat alkavat olla väistämättä ohi, ihan kuten on tapahtunut koko Suomessa. Työllistäminen lepää pienyritysten varassa, joten Lohjallekin on tärkeää, että lohjalaiset yritykset voivat hyvin. Ostakaa nyt hyvät lohjalaiset yrittäjät toisiltanne! Jos jokainen keskittyy omaan bisnekseensä, jonka tekee nopeasti ja tehokkaasti ja ostaa muut työt toiselta lohjalaiselta erikoisosaajalta, niin kaikki tekevät sitä mitä osaavat ja laskutus pyörii.\nHyvää Yrittäjän päivää ja tervetuloa jäseneksi Lohjan Yrittäjiin!\nPäivi Kuitunen, yrittäjä, Lohjan Yrittäjät ry hallituksen puheenjohtaja, kaupunginvaltuutettu\nSata vuotta tulevaisuutta\nLähettänyt 01.09.2017 - 11:15 käyttäjä Ylläpitäjä\nLänsi-Uudellamaalla ja erityisesti Lohjalla on hyvä yrittää. Olemme Suomen kasvukolmion keskellä, Helsinkiin hetkessä, Turkuun nopeasti ja Tampereellekin reilusti alle kahden tunnin. Etäisyydet ja elinkeinoelämmän lainalaisuudet ovat puolellamme, markkinoita ja asiakkaita löytyy niin palveluille kuin tuotteillekin. Sen lisäksi monet tähtäävät vientimarkkinoille, silloinkin etunamme on niin satamien kuin lentokentänkin läheisyys. Digitalisaatio avaa vielä kokonaan uuden perspektiivin globaalien markkinoiden muodossa.\nYrittäminen on aina kovaa työtä, sopii yrittää ellei usko! Pitää olla taitoa, osaamista ja monesti palavaakin tahtoa tehdä ja toteuttaa ajatuksensa ja ideansa. Tilaisuus yrittämiseen tarvitaan myös, se ei enää olekaan vain yrittäjästä tai yrittämisestä kiinni. Monesti ajatellaan epäonnistumisen johtuvan henkilöstä, mutta onnistumisen olevan hyvää tuuria. Onneakin tarvitaan, mutta se ei riitä. On parempi osata ja tietää paremmin kuin kilpailijat. Miten yhteiskunta vastaa haasteeseen? Millainen ilmapiiri ja henki meillä on? Lohjalla on yritysmyönteinen elinvoimatoiminto ollut jo jonkin aikaa käynnissä. En tarkoita etteikö sitä myönteisyyttä olisi ollut aikaisemminkin, vaan sitä että elinvoima on itse asiassa se osa maakuntauudistuksesta, mikä ei ole Sotea. Sotessakin on elementtejä elinvoimaan. On tärkeää, että elinvoimaan investoidaan ja että ne investoinnit kohdistuvat tulevaisuuden mahdollisuuksia parantaviin tekijöihin.\nMitä kaupunki sitten voi tehdä? Yritykset tarvitsevat reilun ja tasavertaisen kohtelun. EUn sääntelystä puhutaan paljon, mutta meidän omien viranomaistemme lakien ja asetusten tulkinnat ja sääntelypäätökset ovat tavallisesti vielä merkittävämpiä yrittämisen kannalta. Annetaan reilu mahdollisuus, sitten menestys on taidosta ja tahdosta kiinni. Normien purkamisen kautta on syytä edetä mahdollistavaan sääntelyyn . Se perustuu keskinäiseen luolttamukseen ja tuo hyvinvointia, turvallisuutta, tasa-arvoa ja elinvoimaa yhteiskuntaan.\nYrityksen rahoituksen saatavuus on haasteellista ja kaikissa muutostilanteissa varsin merkittävässä osassa. On löydettävä uusia keinoja auttaa niitä, jotka ovat jäämässä kiinni rahoitusmekanismien välisiin sudenkuoppiin. Riski jää tietenkin yrittäjälle, ilmaista rahaa ei ole. Uutta yritystä tai toimintaa aloittava henkilö tai mittavaa kasvua hakeva yritys ei aina omista riittävästi vakuudeksi kelpaavaa omaisuutta. Onneksi näihin tilanteisiin löytyy neuvoja ja apua esimerkiksi kehitysyhtiöistä, kuten Novago tai yksityisiltä rahoittajilta. Suomi on kuitenkin edelleen pääomista suhteellisen köyhä maa, usein tarvitaan Saarijärven Paavon mentaliteettia ja peräänanatamattomuutta.\nTyöpaikkojen ja työvoiman kohtaanto on yhteiskuntamme suuria haasteita jo nyt, mutta varsinkin tulevaisuudessa. Automaation ja robotiikan vaikutuksesta tulee tuhansia työpaikkoja häviämään, mutta samaan aikaan tarvitaan ihmisiä tekemään heille uusia töitä. Tässä urakassa tarvitsemme taas yhteistyötä oppilaitosten, elinkeinoelämän ja muun yhteiskunnan välille. Haaste on siis olemassa, muutoksen suunnitteleminen ja toteutus edessä.\nKauppakamari täytti 100 vuotta elokuun 10. päivä. Sata vuotta sitten hyväksyttiin Suomen Kauppakamariasetus, siis jo Venäjän vallan aikana. Juhlavuotemme teemana on ollut 100 vuotta tulevaisuutta! Taaksepäin katsoen olemme selvinneet Suomessa hirvittävistäkin tilanteista. Omat ratkaisumme, päätöksemme ja tekomme ovat olleet rohkeita. Meillä on ollut tahtoa ja taitoa selvitä. Tilaisuuden tullen olemme menneet vaikka voimalla eteenpäin ja luoneet siinä sivussa lopulta aika hyvin toimivan yhteiskunnan. Yrittäminen ei ole aina ollut ruusuilla tanssimista. Menestys on kuitenkin ansaittava aina uudestaan, kilpailu markkinoilla on jatkuvaa. Se vaatii paljon, mutta voi palkita hyvin onnistumisen myötä. Menestys luo hyvinvointia kaikille. Elinkeinoelämän osuus yhteiskuntamme verotuloista on erittäin merkittävä. Tältä pohjalta on tukeva ponnistaa tulevaisuuteen, Suomessa ja Lohjalla on jatkossakin hyvä yrittää.\nLänsi-Uudenmaan Säästöpankin Sammatin konttorin remontti valmistunut\nLähettänyt 28.08.2017 - 15:04 käyttäjä Salla-Mari\nEi 2000-luvun konttorinkaan tarvitse olla suuri ja kaukana.\nPankkien markkinointiviestinnässä on kieltämättä tällä hetkellä jonkin verran ristiriitaa arkitodellisuuden kanssa, myöntää Länsi-Uudenmaan Säästöpankin toimitusjohtaja Jukka Suominen. Varsin moni pankki kertoo toimivansa lähellä asiakasta ja asiakkaan ehdoin, mutta silti toimihenkilön saavuttaminen voi olla hankalaa. -Ja varsinkin sen tutun toimihenkilön, joka pystyy lennosta jatkamaan asiakkaan avittamista siitä, mihin edellisellä kerralla jäätiin.\n-Säästöpankin yritysmuotoon sisältyy se, että voittoja ei kerrytetä omistajille osinkoina jaettavaksi. Me käytämme nämä eurot henkilöstöön ja toimitiloihimme. Uskomme, että onnistuneilla asiakaskohtaamisilla pääsemme toimialan parhaisiin asiakaskokemuksiin ja pystymme sillä erottautumaan kilpailijoista, kiteyttää Suominen Säästöpankin strategiaa.\nSammatin konttorin remontoinnilla on haettu rauhallisempia ja yksityisyyden turvaavia neuvottelutiloja. Asiakkaiden viihtyvyyden koheneminen parantaa samalla työntekijöiden työskentelyolosuhteita. Liiketoiminnallinen investointipäätös oli helppo ja moraalisesti ehkä välttämätönkin tehdä sillä Sammatin konttori kasvattaa asiakasmääräänsä ja\n-Edellisestä remontista on vierähtänyt jo vuosikymmeniä, joten aivan hulvattomaan rahankäyttöön emme konttorin ylläpidossa ole sortuneet. Ja paikallispankin tyylin mukaisesti remontin tekijät ovat olleet sammattilaisia, joten\ntältäkin osin eurot ovat pyörineet omalla kylällä.\n-Olemme olleet tyytyväisiä vuodenvaihteessa toteutettuun palveluaikojen laajentamiseen. Näiden laajennettujen aikojen myötä voimme tavata asiakkaita totuttujen aukioloaikojen ulkopuolella. Pankkilaiset elävät täysillä jo uutta aikaa, mutta jonkin verran työtä on tehtävä vielä sen eteen, että nykyiset sekä uudet asiakkaamme tietävät olevansa yhtä\ntervetulleita pankkiin niin maanantai-aamuna klo 8 kuin keskiviikkoiltana klo 18.\nSammatin konttorista käsin tehdään jatkossa entistä enemmän asiakastyötä sähköisten kanavien kautta myös Sammatin alueen ulkopuolelle. Tämä seurauksena sammattilaisen pankkitoimihenkilötyön määrä ja merkitys ovat tulevaisuudessakin kasvussa.\nLähettänyt 23.08.2017 - 12:38 käyttäjä Ylläpitäjä\nInterenergy/Pressocenter kehittyy edelleen\nPekka Massisella on takanaan jo 25 vuotta\nNykyään Pressocenter on yritys, jonka pääpaikka on yhä Lohjalla Kirkniementiellä. Mutta viimeiset viisi vuotta yrityksellä on ollut tytäryhtiö Wilhtom Oy Espoossa.\n- Wilhtom Oy:n osto oli mahdollisuus, joka piti käyttää ja olen kiitollinen uuden yrityksen mukana tuomista vaikutuksista molemmille yrityksille .\n- Täällä Lohjalla Interenergy/Pressocenter tekee pitkälti sitä, mitä olemme koko ajan tehneet. Palvelemme niin yrityksiä kuin yksityisiä sekä tarkastuksilla, muulla palvelulla sekä tuotemyynnillä. Tuomme myös itse maahan osan tuotteistamme, kertoo Pekka Massinen, yrityksen toimitusjohtaja.\nVanha vahva pohja antaa mahdollisuudet kehittyä edelleen\nYrityksen toiminta perustuu kolmelle vahvalle peruspilarille: paloturvallisuus, hitsaus- ja nestekaasut sekä tekniset tarkastuspalvelu.\n- Paloturvallisuuteen meillä on ihan oma tuotteemme alkusammutuksen koulutukseen ja harjoitteluun, jota olemme myyneet ympäri Suomea, jatkaa Pekka.\n- Iso osa työstämme on erilaisten yritysten käyttämien tuotteiden ja järjestelmien tarkastamista ja huoltamista. Käymme myös monissa ravintoloissa huoltamassa heidän ravintolakaasulaitteita sekä toimitamme välillä kaasujärjestelmiä myös yksityishenkilöille.\n- Turvallisuus on näinä päivinä noussut monella tapaa esille ja meidän väestösuojiin tekemät tarkastus ja huoltopalvelut ovat selvästi lisääntyneet.\n- Espoon Wilhtom Oy on erikoistunut nestekaasu- ja maakaasujärjestelmiin eli molemmat yritykset toimivat aika lailla samalla alalla.\n25 vuoden aikana on ehtinyt tapahtua paljon, mutta yrityksen pääosaaminen on säilynyt.\n- Omaa maahantuontia ollaan lisätty vahvasti. Olemme myös lisänneet maahantuontia ympäristöturvallisuudessa ja valikoimiimme kuuluu nykyään erillaiset teollisuudessa ja vesistöissä käytettävät öljyjen ja kemikaalien imeytys ja keräilytuotteita. Ajatuksissa on ollut myös vientitoiminta, kunhan saadaan tuotteet ja prosessit kuntoon.\n- Työ ei ole helppoa ja kaikki tehdään työmme ammattiylpeydellä ja niin hyvin kuin osaamme, sillä tyytyväinen asiakas on meille tärkeintä.\nKuvassa Pressocenterin omaa tuotantoa oleva alkusammutusharjoituskalusto.\nLähettänyt 23.08.2017 - 12:21 käyttäjä Ylläpitäjä\nYrittäminen on juuri sitä, ainaista eteenpäin menoa ja kehittämistä, jotta pysyisi liikkeessä. Se vaatii paljon sekä yrittäjältä että yrittäjän perheeltä. Tunnen valehtelematta useampia pariskuntia, joille on tullut ero pääsyynä juuri yrittäjyys ja sen viemä aika, sillä yrittäjä ei voi laskea tehtyjä työtunteja - niitä tulee paljon enemmän kuin työntekijällä.\nMe tarvitsemme myös uusia yrittäjiä, nuoria yrittäjiä, ja Lohja nimenomaan tarvitsee uusia nuoria yrittäjiä. Vanhempien yrittäjien pitää jaksaa edelleen ja positiivisuuden kautta hakea se kasvu ja tuloskunto. Isossa maailmassa puhutaan, että Suomi on lähtenyt jo ylöspäin ja näin mekin uskomme - toivomme vain että paikallisuus, yrittäjyys saa oikeasti paikkansa myös paikallisten asiakkaiden keskuudessa.\nLähettänyt 22.08.2017 - 13:51 käyttäjä Ylläpitäjä\nKevät ja kesä ovat Lopen Pyöräliikkeen pääsesonkiaikaa, mutta liike on avoinna ympäri vuoden. Liikkeen aukioloajat ovat arkisin kello 9.00 - 17.00 ja lauantaisin kello 9.00 - 13.00 osoitteessa Sajatie 387, 12630 Sajaniemi.\n- Aukioloajat ovat joustavat, jos asiakas on sisällä. kun kello on 13, ei häntä ulos heitetä.\n- Haemme tarvittaessa myös asiakkaalta ruohonleikkurit huoltoon sovitusti, vaikka aukioloaikojen ulkopuolella, kertoo yrittäjä Katri Nylund.\nKatri on vetänyt pyöräliikettä miehensä Markun kanssa nyt kymmenen vuotta, mutta yritys täytti tänä vuonna 80 vuotta.\n- Meillä on vielä pari Jopoa ja pari Fat Jopoa tuossa myytävissä synttärivuoden kunniaksi, kertoo Katri.\nTuotevalikoima tarkasti valikoitu\nTuotevalikoimamme sisältää liikkumisvälineistä polkupyörät ja potkupyörät.\nPihalle ja puutarhaan meillä on tarjota pienkoneita, mm. ruohonleikkurit, robottileikkurit, trimmerit, jyrsimet, moottorisahat, raivaussahat ja lumilingot.\n- Tarjonnan periaatteena on, että ostat meiltä tuotteen kuin tuotteen, saat meiltä siihen myös varaosat. Itseasiassa olemme tuota varaosapuolta ja -hankintaa kehittäneet myös muille merkeille ja aina kannattaa kysyä, josko meiltä löytyisi kanavat varaosille, vinkkaa Katri.\nLopen Pyöräliikkeen merkkejä ovat Husqvarna- ja Jonsered -metsä- ja puutarhakoneet, turvavarusteet ja muut tarvikkeet. Crescent-, Monark- ja Helkama- polkupyörät. Helkama ja Crescent sähköavusteiset polkupyörät sekä Tuplapotku- potkupyörä.\n- Aina kannattaa soittaa 040-867 4066 ja kysyä, jos tarvitsee apua meidän edustamiimme tuotteisiin.\nNylund huoltaa ja korjaa niin polkupyörät, ruohonleikkurit kuin moottorisahat.\n- Tekemällä omistamallesi laitteelle vuosihuollon, varmistat sille pidemmän toimintaiän ja varmemman toimivuuden.\n- Ruohonleikkuri kannattaa putsata ja huoltaa kesänjälkeen ennen talvivarastoon siirtoa, jotta kone on sitten keväällä heti käyttökunnossa.\n- Samoin polkupyörä on hyvä huoltaa säännöllisesti, jotta sen ajomukavuus säilyy.\nTV ohjelma toi\n- Meillä vieraili lokakuussa 2016 kaksi Erikoisliikemiestä; Pirkka-Pekka Petelius ja Juha Perälä. Täällä kuvattu jakso on tuonut meille sekä uusia asiakkaita että myös ohikulkijoita, jotka ovat tulleet käymään vain siksi, kun ohjelmaa kuvattiin meillä.\n- Ohjelma oli huumoriohjelma, mutta oli siinä asiaakin. Näin paikallisena yrittäjänä, pyrin itsekin ostamaan mahdollisimman paljon paikallisesti, jotta palvelut ja liikkeet säilyvät lähellä.\nOasis Media on nyt Painopalvelu Nummela\nLähettänyt 18.08.2017 - 13:42 käyttäjä Ylläpitäjä\nKarkkilan Painopalvelu laajensi Nummelaan\nPainopalvelun Jani Marttinen sekä Janina Kivinen palvelevat asiakkaita Nummelan keskustassa Vihdintie 5:n toisessa kerroksessa.\nOasis Media Finland Oy on myynyt paino-, tulostus-, kopiopalveluliiketoimintansa Karkkilan Painopalvelu Oy:lle. Kaupan yhteydessä Oasis Media Finland Oy:n työntekijät ovat siirtyneet Karkkilan Painopalvelu Oy:n palvelukseen. Toimipisteen uusi nimi on Painopalvelu Nummela.\nNummelan toimipisteessä asiakkaita palvelevat pääsääntöisesti Janina Kivinen, Jani Marttinen sekä kuvasta puuttuva Minna Mustapuro. Minna ja Janina ovat tuttuja jo Oasis Median ajalta ja Jani työskentelee sekä Karkkilan että Nummelan toimipisteessä.\n- Liiketoimintakaupalla haettiin lisää palveluita ja samalla kasvua ja Oasis Median entisen omistajan Jan Metsolan siirtyessä muualle, oli tämä mahdollisuus meille loistava tapa jatkaa yrityksemme kehittämistä, kertoo Karkkilan Painopalvelu Oy:n Pasi Sallinen.\n- Tuntui oikealta hetkeltä luopua liiketoiminnasta ja varsinkin kun jatkaja on pitkäaikainen, luotettava ja hyvä yhteistyökumppani. Lähes viisi vuotta Ahvenanmaalla asuneena tämä tuo myös helpotusta arjen sovittamiseen ja vähemmän laivalla vietettyjä tunteja. Toivon luonnollisesti menestystä Karkkilan Painopalvelulle ja samalla haluan kiitää kaikkia asiakkaitamme hyvästä yhteistyöstä, kiittää Oasis Media Finland Oy toimitusjohtaja Jan Metsola.\n- Yrityskauppa toi tullessaan tänne Nummelaan meille paljon lisää painopalveluita kuten erilaiset kirjat ja omakustanteet sekä digitaalinen folio- ja kohdesleekkaus korostamaan painotuotteen pintaa., kertoo Janina uusista palveluista, joita Karkkilan offset ja muut koneet mahdollistavat.\n- Ja verrattuna Karkkilan olemassa olleisiin palveluihin saimme suurkuvatulosteet, rakennuspiirustukset, ulkokyltit, ikkunateippaukset yms meille lisää, joten palvelukokonaisuus on molemmissa toimipisteissä nyt laajempi, kertoo Jani.\nKarkkilan Painopalvelu Oy valmistaa asiakaskohtaisia painotuotteita ja suunnittelua. Tuotanto sisältää digipainotuotteiden lisäksi offsetpainotuotteet sekä graafisen suunnittelun. 27-vuotiaan yrityksen kokemus ja ammattitaito yhdistettynä innokkaaseen, nuorekkaaseen ja kehityshaluiseen henkilöstöön luo hyvää pohjaa tulevaisuudelle.\nVirkkalassa pääkonttoriaan pitävä Three Plus Group -konserni myi viime keväänä seitsemän klinikan Tuhatjalka-pieneläinklinikkaketjunsa. Kauppa lisäsi voimavaroja konsernin tietotekniikkayrityksen, FNS:n, palvelujen kehittämisessä ja markkinoinnissa. Pieneläinklinikkaohjelmistoissa FNS tavoittelee ykkössijaa Euroopassa Provet Cloud -ohjelmistollaan.\nKasvua haetaan nyt monin eri keinoin. Isot yliopistosairaalat, isot klinikat ja klinikkaketjut kilpailuttavat ostonsa, keskisuuret klinikat perehtyvät vaihtoehtoihin netissä, esittelyjen avulla ja alan messuilla. Pienille klinikoille on tarjolla mahdollisuus kokeilla maksutta Provet Cloudia ottamalla se käyttöön suoraan netistä, kertoo yrityksen toimitusjohtaja Tuire Tuovinen.\nYksi kasvun ilmentymä on tämän Virkkalan pisteemme muuttaminen tähän entisen Nordean tiloihin, jotka remontoidaan täysin lattioista kattoon. Remontissa olemme käyttäneet aiemmin hyväksi ja luotettavaksi havaittua Lohjan Raksia eli Juha Kuosmanen, joka on aiemminkin remontoidut meille kohteita hyvällä ammattitaidolla.\nUusiin tiloihin tulee omat työpisteet hallinnolle ja ohjelmoijille sekä neuvottelutilat. Lisäksi vanha keittiö on uudistettu nykyaikaiseksi, jatkaa Tuovinen.\nProvetin markkinaosuus Suomessa on yli 80 prosenttia. Ruotsissa markkinaosuus kasvaa nopeasti Blå Stjärnan Djursjukhus:in sekä Evidensia-ketjun käyttöönottojen ja koulutuksien myötä. Viro ponnahti nousuun Tarton eläinlääketieteellisen korkeakoulun valittua Provetin. Edinburgissa Skotlannissa yliopiston eläinsairaala ottaa Provetin käyttöön syksyn aikana. Unkarissa ohjelman maahantuonnista vastaa TolnAgro-tukkuliike. Italiassa perusselvitykset on tehty, Espanjassa ja Ranskassa ne valmistuvat syksyn aikana. Ensimmäiset tarjouskilpailut ovat käynnistymässä. Tulokset näyttävät, miten Provet pärjää Etelä-Euroopan markkinoilla. Ajankohta kasvaa Euroopan markkinoilla on otollinen. Hankintoja tehdään nyt paljon.\nSuomessa Provetista on käytössä Net-versio. Pian se on mahdollista vaihtaa Cloudiin. Suuri osa käyttäjistä tilaa vaihdon Cloudin tarjoamien uusien ominaisuuksien vuoksi. Provet Cloud on tehty monikieliseksi ja perusohjelmisto on englanninkielinen, koska käännökset englannista muille kielille ovat nopeita ja hinnaltaan edullisia.\nFNS Diarium-ohjelmisto yleistyy Suomessa\nSuomessa FNS:llä on Provetin rinnalla toinen oma tuote, terapiayrityksille tehty Diarium. Ohjelma sopii sekä suurille että pienille yrityksille, ja ohjelmiston käyttäjämäärät ovat kasvaneet nopeasti. Kanta-liitännän valmistuminen ennen pääkilpailijaa toi Diariumille selvän kilpailuedun. FNS:n kolmas tukijalka on räätälöidyt järjestelmät, jotka rakennetaan alusta loppuun asiakkaan tarpeiden mukaisesti.\nToimipisteet Virkkalassa, Espoossa ja Kuopiossa\nKonsernin liikevaihto on tänä vuonna yli kolme miljoonaa euroa. Kasvua haetaan toiminnallisen kasvun lisäksi yritysostoista sekä ulkomailta että kotimaasta. Konsernissa työskentelee täyspäiväisesti nyt yli 50 henkilöä. Ennen klinikoiden myyntiä vakituisia työntekijöitä oli noin 110. Käytännössä tietotekniikkayritykseen rekrytoidaan lisää väkeä koko ajan palveluiden kehitystyöhön ja markkinointiin.\nEmoyhtiö toimii Virkkalassa, minne valmistuvat uudet tilat entisiin pankin tiloihin. Samalla pankin kassaholvi tulee uuteen käyttöön palvelintilaksi. Virkkalassa työskentelee kymmenen henkilöä. FNS:n väestä pääosa, hieman yli 30, työskentelee Espoossa Innopolissa. Kuopion toimipisteessä on 8 henkeä. Toimipisteiden perustaminen ulkomaille tulee harkittavaksi pian Provetin kasvun myötä. Tähän saakka eri maissa on edetty edustajien avulla.\nVirkkalan entisen Nordean tiloihin saamme myös Lounean valokuidun, jolla saamme muodostettua nopeat yhteydet Espoon palvelimiimme ja tarkoituksena on, että tiedot ovat useammassa paikassa ja näin varmistetaan, että tiedot eivät katoa, tapahtui sitten oikeastaan mitä tahansa, kertoo Tuovinen.


Laiturin huoltoa ei sovi unohtaa\nKevät keikkuen tulevi, ja on hyvä kerrata, mitä pitäisi muistaa laitureiden huollosta ja suojaamisesta. Varmin tapahan välttyä suuriltakin vahingoilta, on nostaa laituri talveksi rannalle jäiltä suojaan. Talvi ja jäät koettelevat laitureita eikä takuu valitettavasti kata jäiden tai muiden luonnonolojen aiheuttamia vaurioita.\nMitä pitää ottaa huomioon laiturin talvi- ja keväthuollossa?\nJäiden liike! Nykyaikaiset laiturit on tehty niin, että ne kestävät kyllä jäiden puristuksen ja hyytävänkin pakkasen, mutta jäiden liike on monen laiturin tuho.\nJos laituri sijaitsee rauhalliselle paikalla, jossa jäät yleensä sulavat paikoilleen, voi pieni ja kevytrakenteinen laituri selvitä jäiden lähdöstä vahingoittumattomana. Pienet laiturit suositellaan jokatapauksessa AINA nostamaan rannalle talveksi.\nOlosuhteet; kaikki talvet ja varsinkaan keväät eivät ole samanlaisia vuodesta toiseen. Joinakin vuosina jäät saattavat sulaa kuin itsestään ja toisena taas myllätä tuulen voimasta rajustikin pitkin rantaviivoja. Jäämassoilla saattaa olla painoa jopa kymmeniätuhansia kiloja, joten laiturit ovat koetuksella.\nLuonnonvoimia ei kannata vähätellä\nPylväslaiturit suositellaan nostamaan AINA talveksi rannalle, vaikka ovatkin kiinteitä laitureita. Rannalla kyseiset laiturit eivät pääse vahingossakaan vaurioitumaan.\nYhä käy monesti niin, että suosituksista huolimatta pylväslaiturinomistajat ottavat suuren riskin ja jättävät laiturin veden armoille talveksi, ajatellessaan ettei ”rauhallisessa paikassa, jossa jäät sulavat yleensä paikoilleen”, voisi tapahtua mitään. Tällöin pitää kuitenkin muistaa ottaa suojahatut pois pylväiden päistä, jotta ne eivät halkea kutistuessaan pakkasessa sekä säätää laiturin puukansi selkeästi irti vedenpinnasta, jotta puukansi ei pääse missään nimessä jäätymään jääkenttään kiinni. Pylväät ovat alumiinia ja keväällä aurinko lämmittää pylväitä sen verran, että ne sulavat irti jäästä. Näin jääkenttä pääsee liikkumaan vapaasti ainakin pystysuuntaan, mutta riski on kuitenkin aina olemassa.\nYllä näimme hyvän esimerkin siitä, millaisella voimalla jäät voivat liikkua rantaan, joten suosituksia kannattaa uskoa, ettei tule harmittavia tilanteita keväällä.\nLue lisää pylväslaitureista>>\nMuoviponttonilaiturit suositellaan myöskin nostamaan AINA talveksi rannalle jäiltä suojaan, vaikka ovat kelluvia laitureita. Rannalla kyseiset laiturit eivät pääse vahingossakaan vaurioitumaan. Koska muoviponttonilaituri on kelluva laituri, se pystyy mukailemaan jäiden liikkeitä hieman paremmin kuin muut laiturit. Jos tiedostaa riskit, jotka syntyvät kun jättää laiturin talvehtimaan veteen, niin pitää huomioida, ”että laituri pääsee talvehtimaan yhtenäisessä jäämassassa ja se pääsee liikkumaan jäämassan mukana ilman rajoituksia kuten vaikkapa putkiankkurointia.”\nPainoankkuroidun laiturin kanssa, jossa saattaa olla käyntisiltakin kiinni, on syytä toimia niin, että irrottaa käyntisillan kokonaan ja nostaa se rannalle tai laiturin päädyn kannen päälle talveksi. Näin laiturin pääty pääsee liikkumaan esimerkiksi metrin suuntaan tai toiseen jäämassan mukana vaurioitumatta, vaikka ahtojäät saattavat silti vaurioittaa laituria vaikka kaikista edellämainituista asioista olisi huolehdittu.\nJos laituri on ankkuroitu kettingeillä ja pohjapainoilla, kettinkien löysääminen laiturin päästä auttaa laituria liikkumaan hieman vapaammin talven aikana. Jos käyntisilta on kiinni laiturissa sekä rannassa, on syytä nostaa käyntisilta talveksi rannalle.\nLue lisää muoviputkiponttonilaitureista>>\nBetoni- ja putkiponttonilaiturit\nVaikka betoni- ja putkiponttonilaiturit talvehtivat yleensä rannassa paikallaan ankkuroituna kettingeillä, jotta pääsevät liikkumaan jäiden mukaisesti, on kuitenkin huolehdittava, että laituri pääsee talvehtimaan yhtenäisessä jäämassassa.\nMoni mieltää, että laitureille ei tarvitse tehdä mitään, jos ne talvehtivat vedessä, mutta huomioithan seuraavat huoltotoimet ennen talvea!\nNosta käyntisilta talveksi pois joko rannalle tai laiturin kannen päälle. Näin se ei pääse vaurioitumaan jäiden liikkuessa.\nJos käyntisilta jätetään paikoilleen, kiinnitä mahdollisuuksien mukaan rantakettingit käyntisillan alapuolelle tukevasti niin esim. narulla, etteivät ne jäädy jäämassaan kiinni. Pyri myös tekemään lumityöt käyntisillan vierestä, jotta käyntisilta pääsee liikkumaan vapaasti kuten kesällä.\nJos keväällä rannalta katsottuna näyttää siltä, että laituri on vinossa, jäät ovat saattaneet liikutella laituria ja pohjassa olevien kettinkien päissä olevat pohjapainot ovat liikkuneet raahautumalla pohjaa pitkin. Laituri saadaan suoraan kettinkejä säätämällä.\nLue lisää eri laiturivaihtoehdoista klikkaamalla kuvaa>>\nJettilaiturit suositellaan nostamaan AINA talveksi rannalle, mutta onneksi se on helppoa, koska jettilaiturit ovat kevyitä kokonaisuuksia.\nLue lisää jettilaitureista>>\nJettilaituri on helppo purkaa ja koota.\nKaipaatko vaivatonta laiturin ylläpitoa ja huoltoa? Hyvin huollettuna laituri kestää vuosikymmeniä!\nTuntuuko siltä, että delegoit mieluummin laiturin ylläpidon ja huoltamisen ammattilaisille? Lip-Lapin tarjoama huoltosopimus kattaa vuosittaiset huolto, nosto- asennus- ja korjauspalvelut.\nSyksyn osalta huoltosopimukseen kuuluu laiturin nosto ennen kuin vesistöt ehtivät jäätymään ja samalla tehdään myös laaja tarkastus onko laiturissa huollettavaa tai korjattavaa. Keväällä laituri asennetaan takaisin veteen, juuri sopivasti kesän kynnyksellä, niin pääset rauhassa aloittamaan mökkikautesi rauhassa.\nOnko oma laituri vasta suunnitteluvaiheessa? Ota rohkeasti yhteyttä ja suunnitellaan yhdessä sinullekin unelmiesi laituri!\nTilaa esite ja/tai jätä yhteydenottopyyntö.


Karpalotäytteisiä oliiveja vedetään markkinoilta - samasta tehtaasta kuin botuliinioliivit - Kotimaa - Uutiset - MTV.fi\nKarpalotäytteisiä oliiveja vedetään markkinoilta - samasta tehtaasta kuin botuliinioliivit\nJulkaistu 12.11.2011 18:38\nGaudiano Bio oliivi karpalotäytteellä vedetään pois markkinoilta varotoimenpiteenä liittyen tuotanto-ongelmiin italialaisessa tehtaassa.\nKaksi erää karpalotäytteisiä Gaudiano Bio -oliiveja vedetään pois markkinoilta, Evira kertoo. Syynä ovat italialaisen valmistajan tehtaalla todetut tuotanto-ongelmat. Yhdestä saman valmistajan mantelitäytteisestä oliivipurkista löydettiin lokakuussa myrkyllistä botuliniumtoksiinia.\nKaksi saman perheen jäsentä sairastui lokakuussa Helsingissä botuliinimyrkytykseen syötyään mantelitäytteisiä oliiveja.Karpalotäytteisiä Gaudiano Bio -oliiveja on myyty pääkaupunkiseudun Center-Inn-ravintoloissa ja muutamissa K-ruokakaupoissa. Pois vedettävien erien tunnisteet ovat H2510X parasta ennen 08\_2010 ja L0710Y parasta ennen 09\_2012.Kuluttajia pyydetään palauttamaan oliivit ostopaikkaan.\nHockeyBirdistä MM-jääkiekon kisamaskotti\nPoliisi keskeytti paisuneen Facebook-ravintolajuhlan Helsingissä